hotchpotch/miracl-hf-unified huggingface dataset:
বি এ এফ শাহীন কলেজ কুর্মিটোলা
বি এ এফ শাহীন কলেজ কুর্মিটোলায় অবস্থিত বাংলাদেশের একটি কলেজ।
আধ্যাত্মিক বিশ্বাস
আধ্যাত্মিক বিশ্বাস হল কোন বস্তু, সত্ত্বা, জীব, দেবতা, ধর্মীয় মূলনীতি এবং দৃঢ়ভাবে সমর্থিত কোন বিষয়ের উপর আস্থা বা বিশ্বাস। এটি এমন বিশ্বাসও হতে পারে যার কোন প্রত্যক্ষ তথ্যসূত্র বা প্রমাণ নেই।
মুমিন
মুমিন একটি আরবি শব্দ, যা মূলত আরবি ঈমান শব্দটি থেকে এসেছে। এর শাব্দিক অর্থ "বিশ্বাসী" এবং এর দ্বারা একজন কঠোরভাবে অনুগত মুসলিমকে বুঝায়, যে অত্যন্ত দৃঢ়ভাবে ইসলামকে নিজের অভ্যন্তরের এবং বাহিরের সকল কর্মকান্ডে ধারণ করে এবং আল্লাহ তাআলার ইচ্ছার কাছে নিজেকে পূর্ণরুপে সমর্পণ করে| নারী মুমিনদের ক্ষেত্রে মুমিনা শব্দটি ব্যবহৃত হয়।
মুসলিম হল ইসলাম ধর্মকে নিজ ধর্ম বলে বিশ্বাস ও স্বীকার করে এমন ব্যক্তি| অপরদিকে মুমিন হল ইসলাম ধর্মকে নিজ ধর্ম বলে বিশ্বাস ও স্বীকার করার পাশাপাশি তা নিজের ভেতরে ও বাহিরে ধারণ করে এবং সাথেসাথে কঠোরভাবে এর নির্দেশাবলী মেনে চলে এমন ব্যক্তি। অর্থাৎ, বলা যায়, সকল মুমিন মুসলিম, কিন্তু সকল মুসলিম মুমিন নয়।
লঁকোম
লঁকোম () একটি ফরাসি অভিজাত সুগন্ধি এবং প্রসাধনী সামগ্রী প্রস্তুতকারক। ব্যবসা প্রতিষ্ঠানটি বিশ্বের বিভিন্ন দেশে তাদের তৈরিকৃত সামগ্রী বিক্রয় করে। লনকোম বিখ্যাত ফরাসী প্রসাধনী মার্কা লোরেয়ালের অধীনস্থ একটি শাখা।
১৯৩৫ সালে আরমঁ পোতিজঁ ফ্রান্সে লঁকোম প্রতিষ্ঠা করেন। তখন এটি মূলত একটি সুগন্ধি বিক্রেতা প্রতিষ্ঠান ছিল। আরমঁর লক্ষ্য ছিল এমন একটি ফরাসি সুগন্ধি মার্কা তৈরি করা যা বিশ্বব্যাপী ফ্রান্সের পণ্যসামগ্রী বিক্রয় ও বাজারজাত করবে। মার্কার নাম হিসেবে লঁকোমের উৎপত্তি হয় একটি ধ্বংসপ্রাপ্ত প্রাসাদের নাম থেকে। ১৯৩৫ সালে ব্রাসেলসের একটি মেলায় লঁকোম তার প্রথম পাঁচটি সুগন্ধী প্রদর্শন করে। আরমঁ প্রথম ১৯৩৬ সালে ক্রিম, লোশন ইত্যাদি তৈরি করেন তাঁর কোম্পানি থেকে। এরপরে ক্রমান্বয়ে মুখসজ্জা, ত্বকের ক্রিম এবং বিভিন্ন ধরণের প্রসাধনী তৈরি করতে থাকে লঁকোম। ১৯৬৪ সালে লোরেয়াল লঁকোমকে অধিগ্রহণ করে। লঁকোম লোরেয়ালের অভিজাত পণ্য বিভাগের অন্যতম মার্কা। লঁকোম বর্তমানে আন্তর্জাতিকভাবে সফল অন্যতম সুগন্ধী ও প্রসাধনী মার্কা। ২০১০ সালে লঁকোম তার ৭৫ বছরপূর্তি পালন করে।
মুর্তা
মুর্তা বা পাটিবেত বা পাটিপাতা বা মুস্তাক (বৈজ্ঞানিক নাম: "Schumannianthus dichotomus") হচ্ছে সেই উদ্ভিদের নাম যা দিয়ে শীতল পাটি তৈরি হয়। শীতল পাটি হচ্ছে বাংলাদেশ এবং পূর্ব ভারতের ঐতিহ্যবাহী বিছানার মাদুর।
বাংলাদেশে জামালগঞ্জ উপজেলাতে শীতল পাটি তৈরি হয় সবচে বেশি। সুনামগঞ্জ, নোয়াখালি, বরিশাল, কুমিল্লা ইত্যাদি এলাকাতেও প্রাকৃতিকভাবে এবং চাষের মাধ্যমে মুর্তার ফলন করা হয়।
গ্ন্যোস-র্গ্যাল-বা-ল্হা-নাং-পা-সাংস-র্গ্যাস-রিন-ছেন
গ্ন্যোস-র্গ্যাল-বা-ল্হা-নাং-পা-সাংস-র্গ্যাস-রিন-ছেন () (১১৬৪-১২২৪) তিব্বতী বৌদ্ধধর্মের ল্হা-পা () নামক একটি ধর্মসম্প্রদায়ের প্রতিষ্ঠাতা ছিলেন।
গ্ন্যোস-র্গ্যাল-বা-ল্হা-নাং-পা-সাংস-র্গ্যাস-রিন-ছেন ১১৬৪ খ্রিষ্টাব্দে মধ্য তিব্বতে জন্মগ্রহণ করেন। তাঁর পিতা গ্ন্যোস-গ্রাগ্স-পা-দ্পাল () মধ্য তিব্বতের অন্যতম ধনী ব্যক্তি ছিলেন। ব্কা'-ব্র্গ্যুদ ধর্মসম্প্রদায়ের ত্শাল-পা-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতা ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা () শৈশবে তাঁকে ভারতীয় মহাসিদ্ধ কাহ্ন পার পুনর্জন্ম রূপে চিহ্নিত করেন। ১১৯০ খ্রিষ্টাব্দে তিনি ভিক্ষুর শপথ গ্রহণ করেন। এরপর তিনি 'ব্রি-গুং ও কৈলাশ পর্বতের নিকট দীর্ঘকাল সাধনায় লিপ্ত থাকেন। কথিত আছে, ১২১৬ খ্রিষ্টাব্দে তিনি র্দো-স্ঙ্গোন-র্দ্জোং () নামক ভূটানের প্রথম দুর্গ নির্মাণ করান। ১২১৯ খ্রিষ্টাব্দে তিনি ল্হা-থেল-রিন-ছেন-গ্লিং () নামক একটি বৌদ্ধবিহার স্থাপন করেন। তিনি ল্হা-পা () নামক একটি ধর্মসম্প্রদায়ের প্রতিষ্ঠা করেন, যা পরবর্তীকালে ভূটানে তাঁদের প্রভাব বিস্তার করে।
লো-রাস-পা-দ্বাং-ফ্যুগ-ব্র্ত্সোন-'গ্রুস
লো-রাস-পা-দ্বাং-ফ্যুগ-ব্র্ত্সোন-'গ্রুস () (১১৮৭-১২৫০) তিব্বতী বৌদ্ধধর্মের 'ব্রুগ-পা-ব্কা'-ব্র্গ্যুদ () ধর্মসম্প্রদায়ের স্মাদ-'ব্রুগ-পা-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতা ছিলেন।
লো-রাস-পা-দ্বাং-ফ্যুগ-ব্র্ত্সোন-'গ্রুস ১১৮৭ খ্রিষ্টাব্দে তিব্বতের ঙ্গাম-শোদ () অঞ্চলের গ্চুং-পা-র্দো-রা-স্গাং () নামক স্থানে্র এক সম্ভ্রান্ত কৃষক পরিবারে জন্মগ্রহণ করেন। তাঁর পিতার নাম ছিল র্নাল-'ব্যোর-শেস-রাব () এবং মাতার নাম ছিল মে-ব্জা'-স্ক্যিদ ()। চার বছর বয়সে ঝিগ-পো-ব্দুদ-র্ত্সি () নামক এক বৌদ্ধ ভিক্ষু তাঁর নাম রাখেন লো-ব্দে-বা-স্ক্যোং ()। সাত বছর বয়সে তাঁর পরিবার তাঁর বিবাহের প্রস্তুতি নেওয়া শুরু করলে তিনি অমত জানিয়ে বাড়ি থেকে বারে বারে পালিয়ে বেড়ান। সতেরো বছর বয়সে মধ্য তিব্বতে পালিয়ে গেলে স্বাল-তি-দ্বাং-ফ্যুগ-ত্শুল-খ্রিম্স () নামক এক ভিক্ষু তাঁকে দীক্ষা দেন। এরপর তিনি গ্ত্সাং-পা-র্গ্যা-রাস-য়ে-শেস-র্দো-র্জে () নামক 'ব্রুগ-পা-ব্কা'-ব্র্গ্যুদ () ধর্মীয় গোষ্ঠীর প্রথম প্রধানের নিকট শিক্ষালাভ করেন। ১২৩৪ খ্রিষ্টাব্দে তিনি দ্বু-রি () বৌদ্ধবিহার স্থাপন করেন পরবর্তীকালে তিনি ভূটানের মোন-বুম-থাং () অঞ্চলে থার-পা-গ্লিং বৌদ্ধবিহার স্থাপন করেন।
ডিন জোন্স
ডিন মারভিন জোন্স, এএম (; জন্ম: ২৪ মার্চ, ১৯৬১) ভিক্টোরিয়ার কোবার্জ এলাকায় জন্মগ্রহণকারী সাবেক ও বিখ্যাত অস্ট্রেলীয় ক্রিকেট তারকা। অস্ট্রেলিয়া ক্রিকেট দলের পক্ষে টেস্ট ও একদিনের আন্তর্জাতিকে অংশ নিয়েছেন। দলে তিনি মূলতঃ ডানহাতি ব্যাটসম্যান ছিলেন। পাশাপাশি ডানহাতে মিডিয়াম বোলিংয়ে পারদর্শী ছিলেন। বর্তমানে ডিন জোন্স কোচের দায়িত্ব পালন করছেন। এছাড়াও, ক্রিকেট ধারাভাষ্যের দায়িত্বও নিয়েছেন তিনি। ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেছেন।
১৯৮১-৮২ মৌসুমে শেফিল্ড শিল্ডে ভিক্টোরিয়ার পক্ষে প্রথম-শ্রেণীর ক্রিকেটে অভিষেক ঘটে তাঁর। ১৯৮৪ সালে ওয়েস্ট ইন্ডিজ সফরে গ্রাহাম ইয়ালপের আঘাতপ্রাপ্তিতে দলের অন্যতম সদস্য মনোনীত হন। মূল একাদশে না থাকলেও স্টিভ স্মিথের অসুস্থতায় খেলার সুযোগ পান। টেস্ট শুরুর পূর্বে খুবই অসুস্থ থাকা স্বত্ত্বেও অভিষেকেই তিনি ৪৮ রান সংগ্রহ করেন।
১৯৮৪ থেকে ১৯৯২ সালের মধ্যে জোন্স ৫২ টেস্টে অংশ নেন। ৪৬.৫৫ রান গড়ে ১১ সেঞ্চুরিতে ৩,৬৩১ রান সংগ্রহ করেন। ১৯৮৬ সালে ভারত সফরে তৎকালীন মাদ্রাজের বিখ্যাত টাই টেস্টে স্মরণীয় ইনিংস খেলেন। নিজস্ব তৃতীয় ঐ টেস্টে প্রচণ্ড গরমে পানিশূন্যতা ও শুষ্ক আবহাওয়ায় পিচের মধ্যেই বেশ কয়েকবার বমি করতে থাকেন। কিন্তু অধিনায়ক অ্যালান বর্ডারের উদ্দীপনায় তিনি ২১০ রান করেন যা তাঁর নিজস্ব সেরা সংগ্রহ ও অস্ট্রেলীয় ক্রিকেটে মহাকাব্যিক টেস্ট ইনিংসরূপে পরিচিতি পেয়ে আসছে।
টেস্ট ক্রিকেটে মাঝারি সারির ব্যাটসম্যান হিসেবে দলের অন্যতম ব্যাটিং মেরুদণ্ডে আসীন ছিলেন। ১৯৮৯ সালে ইংল্যান্ডে অ্যাশেজ সফরে দলের প্রধান তারকার খ্যাতি পান। কিন্তু ১৯৯২-৯৩ মৌসুমের শুরুতে বিতর্কিতভাবে টেস্ট দল থেকে ছিটকে পড়েন। অথচ, পূর্বেকার টেস্ট সিরিজে শ্রীলঙ্কার বিপক্ষে রান গড়ে তিনি শীর্ষস্থানে ছিলেন। কোচ বব সিম্পসনের সাথে ব্যক্তিগত বাদানুবাদ ও প্রচারমাধ্যমের সাথে উত্তপ্ত বাক্য বিনিময়ই এর কারণ ছিল। অন্যান্য ধারাভাষ্যকারদের অভিমত যে, জাতীয় দল নির্বাচকদের সিদ্ধান্তের প্রতিবাদই তাঁর টেস্টে খেলোয়াড়ী জীবনে অকাল মৃত্যু ডেকে আনে।
একদিনের আন্তর্জাতিকে অন্যতম সফল ব্যাটসম্যানের মর্যাদা পেয়ে আসছেন তিনি। ১৬৪ খেলায় ৭ সেঞ্চুরি ও ৪৬ অর্ধ-শতক সহযোগে ৪৪.৬১ রান গড়ে ৬,০৬৮ রান করেন। তাঁর স্ট্রাইক রেট ছিল ৭২.৫৬ যা বর্তমানের সাথে তুলনান্তে ঐ সময়ের জন্য সর্বোচ্চ স্তরের ছিল।
১৯৮৭ সালের ক্রিকেট বিশ্বকাপ জয়ী অস্ট্রেলীয় দলের অন্যতম সদস্য ছিলেন। বিদ্যুৎ গতিতে রান সংগ্রহ, বহিঃমাঠে ক্যাচ সংগ্রহ, ফাস্ট বোলারদের মুখোমুখি হওয়ার ক্ষেত্রে ব্যাপক সফলকাম হন।
টেন স্পোর্টসের ধারাভাষ্যকারের দায়িত্ব পালনকালে ডিন জোন্স ৭ আগস্ট, ২০০৬ সালে দক্ষিণ আফ্রিকা বনাম শ্রীলঙ্কার মধ্যকার টেস্ট খেলার ক্যাচ সংগ্রহকালে হাশিম আমলাকে টেরোরিস্ট বা সন্ত্রাসী নামে আখ্যায়িত করেন। তিনি বলেছিলেন যে, সন্ত্রাসীটি আরো একটি উইকেট ধরল। পরমুহুর্তেই সম্প্রচার বন্ধ করে বাণিজ্যিকভাবে বিজ্ঞাপন বিরতি দেয়া হয়। দক্ষিণ আফ্রিকাসহ বিশ্বব্যাপী এ সম্প্রচারের ফলে দক্ষিণ আফ্রিকার সমর্থক, খেলোয়াড়, সাবেক ক্রিকেটারসহ ভাষ্যকারের প্রচণ্ড ও বিক্ষুদ্ধ প্রতিক্রিয়া ব্যক্ত করেন। ফলে টেন স্পোর্টস চ্যানেলটি ডিন জোন্সের সাথে তাদের চুক্তির কার্যক্রম স্থগিত রাখে। পরবর্তীতে জোন্স আমলা'র কাছে ক্ষমা ও দুঃখ প্রকাশ করে বলেন যে, এ ধরণের মন্তব্য ভবিষ্যতে আর কখনো করবেন না।
২০১১ সালের ইন্ডিয়ান প্রিমিয়ার লীগ চলাকালে জোন্স মন্তব্য করেন যে, আরসিএকে ওয়ার্নের পদচুম্বন করা উচিত।
জুলাই, ২০১০ সালে জোন্স ২০০৭ সালের বর্ষসেরা পিতা পদবী প্রাপ্তির বিষয়ে বলেন যে, একজন বিমানবালার সাথে তাঁর নয়-বছরের সম্পর্ক ছিল। এছাড়াও তিনি এক পুত্র সন্তানের জনক হয়েছেন যাকে তিনি কখনও দেখেননি।
ফা-জো-'ব্রুগ-স্গোম-ঝিগ-পো
ফা-জো-'ব্রুগ-স্গোম-ঝিগ-পো () (১১৮৪-১২৫১) ভূটানে তিব্বতী বৌদ্ধধর্মের 'ব্রুগ-পা-ব্কা'-ব্র্গ্যুদ () ধর্মসম্প্রদায়ের প্রচারকদের মধ্যে অন্যতম এক বৌদ্ধ লামা ছিলেন।
ফা-জো-'ব্রুগ-স্গোম-ঝিগ-পো ১১৮৪ খ্রিষ্টাব্দে তিব্বতের খাম্স অঞ্চলের এক ব্যবসায়ী পরিবারে জন্মগ্রহণ করেন। জন্মের পর তাঁর নাম রাখা হয় দোন-গ্রুব-র্গ্যাল-ম্ত্শান ()। কৈশোর ও যৌবনে তিনি থার-পা-গ্লিং-পা () নামক র্ন্যিং-মা ধর্মসম্প্রদায়ের এক সাধকের নিকট ধর্ম শিক্ষালাভ করেন। তেত্রিশ বছর বয়সে তিনি রালুং বৌদ্ধবিহার যাত্রা করে দ্বোন-রাস-দার-মা-সেং-গে () নামক বিহারের দ্বিতীয় প্রধানের শিষ্যত্ব গ্রহণ করেন। চল্লিশ বছর বয়সে তিনি ভূটান যাত্রা করে আ-ম্ছোগ () এবং ব্সোদ-নাম্স-দ্পাল-স্গ্রোন () নামক দুইজন মহিলাকে বিবাহ করেন। তাঁর ঔরসে আ-ম্ছোগের গর্ভে একজন এবং ব্সোদ-নাম্স-দ্পাল-স্গ্রোনের গর্ভে সাতজন সন্তানের জন্ম হয়। ভূটানে 'ব্রুগ-পা-ব্কা'-ব্র্গ্যুদ () ধর্মসম্প্রদায়ের হয়ে ধর্মপ্রচারের সময় গ্ন্যোস-র্গ্যাল-বা-ল্হা-নাং-পা-সাংস-র্গ্যাস-রিন-ছেন () প্রতিষ্ঠিত ল্হা-পা ) ধর্মীয় গোষ্ঠীর সাথে তাঁর বিরোধ বাধলেও পশ্চিম ভূটানে তিনি তাঁর মত ও প্রভাব বিস্তার করতে সমর্থ হন।
র্দো-র্জে-গ্লিং-পা
র্দো-র্জে-গ্লিং-পা () (১৩৪৬-১৪০৫) তিব্বতী বৌদ্ধধর্মের র্ন্যিং-মা ধর্মসম্প্রদায়ের লুক্কায়িত প্রাচীন গ্রন্থের আবিষ্কারক বা গ্তের-স্তোন ছিলেন। তিব্বতী বৌদ্ধ কিংবদন্তী অনুসারে তাঁকে পদ্মসম্ভবের পঁচিশজন প্রধান শিষ্যের অন্যতম বৈরোৎসনের অবতার রূপে মনে করা হয়।
র্দো-র্জে-গ্লিং-পা ১৩৪৬ খ্রিষ্টাব্দে তিব্বতের গ্র্বা-নাং () উপত্যকায় জন্মগ্রহণ করেন। তাঁর পিতার নাম ছিল খু-স্তোন-ব্সোদ-নাম্স-র্গ্যাল-ম্ত্শান () এবং মাতার নাম ছিল কার্মা-র্গ্যান ()। জন্মের পর তাঁর নাম রাখা হয় ও-র্গ্যান-ব্জাং-পো ()। শৈশুবেই পিতামাতার মৃত্যু হলে তাঁর আত্মীয়রা তাঁকে বড় করে তলেন। আট বছর বয়সে তিনি শ্রমণের শপথ গ্রহণ করেন। তেরো বছর বয়সে তিনি খ্রা-'ব্রুগ () মন্দির থেকে তিনি বেশ কিছু প্রাচীন পুঁথি আবিষ্কার করেন। গ্নাম-ল্চাগ্স-ব্রাগ () অঞ্চলে পনেরো বছর বয়সে তিনি ল্তা-বা-ক্লোং-য়াংস (), ব্লা-মা-ব্কা'-'দুস () এবং য়ি-দাম-ব্কা'-'দুস () নামক তিনটি গ্রন্থ আবিষ্কার করেন। এছাড়া তিনি সারা জীবনে তিব্বত ও ভূটানের বিভিন্ন স্থানে চিকিৎসাশাস্ত্র, জ্যোতিষ, বৌদ্ধ আচার প্রভৃতি বিভিন্ন বিষয়ে বহু গ্রন্থ আবিষ্কার করেন।
ইউএন ওমেন
ইউএন ওমেন বা জাতিসংঘ লিঙ্গ সমতা ও নারীর ক্ষমতাবিষয়ক সংস্থা জাতিসংঘের অধীন একটি সংস্থা যা নারীর ক্ষমতা আনয়নে কাজ করে।
২০১১ সালের জানুয়ারিতে এই সংস্থাটি কাজ শুরু করে। চিলির সাবেক প্রেসিডেন্ট মিশেল ব্যাশেলেট এর প্রথম নির্বাহী পরিচালক ছিলেন। বর্তমান নির্বাহী পরিচালকের নাম ফুমজিল মিয়াম্বো।
ইউএন ওমেন জাতিসংঘ উন্নয়ন গ্রুপের একটি সদস্য।
জাতিসংঘ সাধারণ পরিষদের একটি রেজোলুশনের জবাবে ২০০৬ সালে জাতিসংঘ মহাসচিব একটি রিপোর্ট পেশ করেন। রিপোর্টটির শিরোনাম ছিল “লিঙ্গ সমতা ও নারীর ক্ষমতায়নের জন্য একটি সংস্থা গঠনের সমন্বিত প্রস্তাবনা’। এই রিপোর্টে জাতিসংঘ মহাসচিব তুলে ধরেন যে জাতিসংঘের অন্যান্য সংস্থাকে লিঙ্গ সমতা ও নারীর ক্ষমতায়নের জড়িত না করে এজন্য একটী পৃথক সংস্থা সৃষ্টির প্রয়োজন। সংস্থাটি জাতিসংঘের হয়ে উক্ত লক্ষ্য অর্জনে বিশ্বব্যাপী বিভিন্ন কর্মকান্ড পরিচালনা করবে। মহাসচিব বান কি মুন বলেন যে সংস্থাটির প্রাথমিক গঠনে এবং কার্যক্রম পরিচালনায় বার্ষিক প্রায় ১২৫ মিলিয়ন মার্কিন ডলারের প্রয়োজন হবে।
কয়েক বছর ধরে সদস্য রাষ্ট্রসমূহের, নারী ক্ষমতায়নে নিয়োজিত বিভিন্ন প্রতিষ্ঠান এবং সুশীল সমাজের সাথে আলোচনার প্রেক্ষিতে ২০১০ সালের ২ জুলাই জাতিসংঘ সাধারণ পরিষদ ইউএন ওমেন প্রতিষ্ঠা করে। ডিভিশন ফর অ্যাডভান্সমেন্ট অফ ওমেন, ইন্টারন্যাশনাল রিসার্চ এন্ড ট্রেনিং ইন্সটিটিউট ফর দ্য অ্যাডভান্সমেন্ট অফ ওমেন, অফিস অফ দ্য স্পেশাল অ্যাডভাইজার অন জেন্ডার ইস্যুজ অ্যাডভান্সমেন্ট অফ ওমেন এবং ইউনাইটেড নেশন্স ডেভেলপমেন্ট ফান্ড ফর ওমেনকে একত্রীত করে ইউএন ওমেন গঠন করা হয়। বান কি মুন ঘোষণা করেন যে বিশ্বব্যাপী নারীর ক্ষমতায়ন এবং লিঙ্গ সমতা প্রতিষ্ঠার জন্য এই উদ্যোগ বাস্তবায়নের ব্যাপারে সদস্য রাষ্ট্রসমূহের প্রতি তিনি কৃতজ্ঞ। তিনি আশা প্রকাশ করেন ইউএন ওমেন বিশ্বব্যাপী লিঙ্গ সমতা প্রতিষ্ঠায় এবং বৈষম্য নিরসণে জাতিসংঘের প্রচেষ্টা জোরদার করবে।
২০১০ সালের সেপ্টেম্বরে চিলির সাবেক প্রেসিডেন্ট মিশেল ব্যাশেলেট ইউএন ওমেন-এর প্রধান নিয়োজিত হন। বিভিন্ন রাষ্ট্র ইউএন ওমেন প্রতিষ্ঠার উদ্যোগকে এবং এর প্রধান হিসেবে মিশেল ব্যাশেলেটের নিয়োগকে সমর্থন প্রশংসা করেন।২০১৪ সালে অভিনেত্রী এমা ওয়াটসন প্রথমবারের মত ইউএন ওমেন-এর শুভেচ্ছা দূত নিয়োজিত হন।
ইউএন ওমেন এর উদ্দেশ্য:
লুনা ১
লুনা ১ ট্র‍্যাকিং ট্রান্সমিটার ও টেলিমেট্রিক (দূরমাপন) সিস্টেম সংবলিত রেডিও যন্ত্রপাতি বহন করেছিল। চাঁদ এবং আন্তঃগ্রহ মহাশূন্যে গবেষণার জন্য ম্যাগনেটোমিটার, গাইগার কাউন্টার, সাইনটিলেশন কাউন্টার, মাইক্রোমেটেওরাইট ডিটেক্টর সাথে নিয়েছিল।
লুনা ১ এর চাঁদে অবতরণের কথা ছিল। কিন্তু, কোনোভাবে ভূমিতে কন্ট্রোল সিস্টেমের যান্ত্রিক গোলযোগে প্রোবটি তার লক্ষ্যবস্তু (চাঁদ) থেকে বিচ্যুত হয় ৫৯০০কিলোমিটার। এরপরো এটা সত্য যে আমাদের মহাবিশ্বকে বুঝতে লুনা ১ গুরুত্ববহ তথ্য সংগ্রহ করে।
পে-মা-গ্লিং-পা
পে-মা-গ্লিং-পা বা পদ্ম গ্লিং-পা () (১৪৫০-১৫২১) তিব্বতী বৌদ্ধধর্মের র্ন্যিং-মা ধর্মসম্প্রদায়ের লুক্কায়িত প্রাচীন গ্রন্থের আবিষ্কারক বা গ্তের-স্তোন ছিলেন। ভূটানের র্ন্যিং-মা ধর্মসম্প্রদায়ের ঐতিহ্যে তাঁকে পদ্মসম্ভবের পরেই তাঁকে গুরুত্ব দেওয়া হয়ে থাকে।
পে-মা-গ্লিং-পা ১৪৫০ খ্রিষ্টাব্দে ভূটানের বুমথাং রাজ্যের স্তাংস উপত্যকায় অবস্থিত ছাল-বা-রি-ব্রাং () নামক স্থানে জন্মগ্রহণ করেন। তাঁর পিতার নাম ছিল দোন-গ্রুব-ব্জাং-পো () এবং মাতার নাম ছিল পে-মা-স্গ্রোন-মা ()। জন্মের পর তাঁর পিতামাতা নাম রাখেন দোন-গ্রুব-র্গ্যাল-পো ()। তাঁকে কম বয়সে তার মাতামহ য়োন-তান-ব্যাং-ছুবের () নিকট পাঠিয়ে দেওয়া হয়। পেশায় কামার য়োন-তান-ব্যাং-ছুব তাঁকে কামারশালায় কাজ শেখান। এই সময় বিখ্যাত গ্তের-স্তোন র্দো-র্জে-গ্লিং-পার () পুত্র তাঁর নতুন নাম রাখেন ও-র্গ্যান-পে-মা-গ্লিং-পা ()।
পে-মা-গ্লিং-পা বত্রিশটি লুক্কায়িত প্রাচীন বৌদ্ধ গ্রন্থ আবিষ্কার করেন। স্না-রিং-ব্রাগ অঞ্চলে তিনি বত্রিশটি গ্রন্থের মধ্যে প্রথম ক্লোং-গ্সাল-গ্সাং-বা-স্ন্যিং-ব্চুদ () নামক পুঁথিটি আবিষ্কার করেন। ১৪৮৩ খ্রিষ্টাব্দে তিনি ল্হো-ব্রাগ অঞ্চল থেকে () অঞ্চল থেকে ব্লা-মা-নোর-বু-র্গ্যা-ম্ত্শো () নামক বিখ্যাত গ্রন্থটি আবিষ্কার করেন। এছাড়া তিনি ভূটান ও তিব্বতের বিভিন্ন স্থান থেকে থুগ্স-র্জে-ছেন-পো-মুন-সেল-স্গ্রোন-মে (), ত্শে-স্গ্রুব-নোর-বু-লাম-খ্যের (), নাগ-পো-স্কোর-গ্সুম (), লাস-ফ্রান-স্কোর (), কুন-ব্জাং-দ্গোংস-'দুস (), ত্শে-খ্রিদ-র্দো-র্জে'ই-ফ্রেং-বা (), ম্গোন-পো-মা-নিং (), ফ্যাগ-র্দোর-দ্রেগ্স-পা-কুন-'দুল (), ফুর-বা-য়াং-গ্সাং-স্রোগ-গো-স্পু-গ্রি (), র্তা-ম্গ্রিন-দ্মার-পো-দ্রেগ্স-পা-জিল-গ্নোন () প্রভৃতি গ্রন্থ আবিষ্কার করেন।
পে-গ্লিং-গ্সুং-স্প্রুল
পে-গ্লিং-গ্সুং-স্প্রুল () ভূটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের একটি অন্যতম প্রধান অবতারী লামার উপাধি বিশেষ।
মারি এন্তনে
মারি এন্তনে( বা ; ) (২.১১.১৭৫৫ - ১৬.১০.১৭৯৩)। ফ্রেঞ্চ রিভলিউশনে নিহত ফ্রান্সের সম্রাট ষোড়শ লুই-এর স্ত্রী। সুন্দরী ও ব্যক্তিত্বপূর্ণ মারি এন্তনে-র জন্ম হয়েছিল অস্ট্রিয়াতে। ষোড়শ লুইয়ের সঙ্গে বিয়ের পর তিনি হন ফ্রান্সের কুইন কনসর্ট। প্রথমে ফ্রেঞ্চ জনগণের প্রিয় হলেও পরে তার অমিতব্যয়িতা এবং বহুগামিতার জন্য অপ্রিয় হন। তবে অলংকার, পোশাক, জুয়া, ঘোড়দৌড় বাজি, প্রভৃতিতে তার অঢেল খরচের কাহিনী বিস্তৃত হয়। কিছু ঐতিহাসিক মনে করেন, তার জন্যই ফ্রান্স ফকির হয়ে গিয়েছিল ও তার ফলে বিপ্লব সূচিত হয়েছিল। বিপ্লবে ষোড়শ লুইয়ের শিরচ্ছেদের পর মারি এন্তনে-র বিচার ও মৃত্যুদণ্ড হয়।
হেয়াত মামুদ
হেয়াত মামুদ (১৬৯৩-১৭৬০) ছিলেন মধ্যযুগের বাঙালী কবি।
মামুদ ১৬৯৩ সালে রংপুর জেলার ঘোড়াঘাটের অধীন ঝাড়বিশিলা গ্রামে জন্ম নেন। তাঁর পিতা শাহ কবীর ছিলেন ঘোড়াঘাট সরকারের দেওয়ান এবং তিনি নিজে ছিলেন ওই সরকারের কাজী। ব্যক্তিজীবনে তিনি সাধক ও সাত্ত্বিক পুরুষ ছিলেন এবং সূফী সাধনার প্রতি ছিল তাঁর গভীর অনুরাগ।
তিনি মোট চারটি কাব্য রচনা করেন। হেয়াত মামুদ জন্মগত ভাবে রংপুরের অধিবাসী থাকায় তাঁর সাহিত্যে রংপুর অঞ্চলের ভাষা ও ভাষারীতির ব্যবহার রয়েছে। "জঙ্গনামা" (১৭২৩) কাব্যগ্রন্থে রয়েছে কারবালার বিষাদময় কাহিনীর বিবরণ। এটি মূলত ফারসি কাব্যের অনুসরণে রচিত। "সর্বভেদবাণী" (১৭৩২) কাব্যে রয়েছে নীতিকথামূলক বয়ান। মামুদ সংস্কৃত পঞ্চতন্ত্র কাব্যের ফারসি অনুবাদ মফরেহুল-কুলুব থেকে এর উপাদান সংগ্রহ করেন।
”যার বিদ্যা নাই সে জানে না ভাল মন্দ, শিরে দুই চক্ষু আছে তথাপি সে অন্ধ” - তাঁর বহুলপ্রচলিত অনেক আধ্যাতিক বানীর মধ্যে একটি।কবি হেয়াত মামুদের সম্মানে বেগম রোকেয়া বিশ্ববিদ্যালয়ের একটি ভবনের নামকরণ করা হয়েছে "কবি হেয়াত মামুদ ভবন"।
ধারণা করা হয় আনুমানিক ১৭৬০ সালে তিনি মৃত্যু বরণ করেন। প্রতি বছর ঝাড়বিশিলায় কবির মাজার প্রাঙ্গণে বিভিন্ন কর্মসূচির মাধ্যমে কবির জন্ম ও মৃত্যুবার্ষিকী ১৭ ফেব্রুয়ারি পালিত হয়ে আসছে। এছাড়াও সরকারি জেলা পরিষদের উদ্যোগে কবির স্মৃতি কেন্দ্র স্থাপিত করা হয়েছে।
মেরি এলিজাবেথ উইনস্টেড
মেরি এলিজাবেথ উইনস্টেড (ইংরেজিতে: Mary Elizabeth Winstead, জন্ম নভেম্বর ২৮, ১৯৮৪) একজন মার্কিন চলচ্চিত্র অভিনেত্রী। তিনি "ফাইনাল ডেস্টিনেশন ৩", "ব্ল্যাক ক্রিস্টমাস", "ডেথ প্রুফ", "দ্য থিং", "অ্যাব্রাহাম লিঙ্কন: ভ্যাম্পায়ার হান্টার" ইত্যাদি হরর চলচ্চিত্রে অভিনয়ের জন্য সুপরিচিত। এছাড়া উইনস্টেড "লিভ ফ্রি অর ডাই হার্ড", "এ গুড ডে টু ডাই হার্ড", "র‍্যামোনা ফ্লাওয়ারস" ইত্যাদি দর্শকনন্দিত চলচ্চিত্রেও অভিনয় করেছেন। তিনি ২০১৩ সাল থেকে সঙ্গীত পরিবেশনাও করছেন।
উইনস্টেড, জেমস রোনাল্ড এবং বেটি লো দম্পতির পাঁচ সন্তানের মধ্যে সবচেয়ে ছোট। তিনি নর্থ ক্যারোলিনার রকি মাউন্টে জন্মগ্রহণ করেন। তাঁর দাদা ছিলেন খ্যাতনামা অভিনেত্রী অ্যাভা গার্ডনারের খালাতো ভাই। উইনস্টেডের বয়স পাঁচ বছর থাকা অবস্থায় তাঁর পরিবার ইউটাহ-তে স্থানান্তরিত হয়। উইনস্টেড পেরুভিয়ান পার্ক এলিমেন্টারি স্কুলে তাঁর শিক্ষাজীবন শুরু করেন। স্কুলে তিনি ভাল ফলাফল করেন। শৈশবকাল থেকেই তিনি নাচ এবং সঙ্গীতে পারদর্শি ছিলেন। তিনি শিকাগোর একটি প্রতিষ্ঠানে নাচের জন্য প্রশিক্ষণ গ্রহণ করেন। কৈশোরে উইনস্টেড একজন পেশাদার নৃত্য শিল্পী হতে চেয়েছিলেন। সেসময় তিনি বিভিন্ন ব্যালেট নৃত্যও পরিবেশন করেন। কিন্তু একসময় তাকে তাঁর শারীরিক উচ্চতার কারণে নৃত্যশিল্পী হবার পথ থেকে সরে আসতে হয়। অত্যধিক লম্বা হবার কারণে তাঁর শরীর ব্যালেট নৃত্যের জন্যে তা অসামঞ্জস্য ছিল। এই উপলব্ধি থেকে উইনস্টেড নৃত্য থেকে নিজেকে সইয়ে নেন এবং অভিনয়ে মনোনিবেশ করেন। এসময় তিনি কৈষোরেই ছিলেন। উইনস্টেড তার বিদ্যালয় জীবনের অধিকাংশ সময় বাসাতেই শিক্ষা গ্রহণ করেছিলেন।
অভিনয় জীবনের শুরুতে উইনস্টেড ব্রডওয়ে থিয়েটারে যোগ দেন। ব্রডওয়ে থিয়েটারে কিছুদিন কাজের পরে উইনস্টেড ধীরে ধীরে বিভিন্ন টেলিভিশন সিরিজে অভিনয় করতে থাকেন। তিনি এরপর "টাচড বাই এন অ্যাঞ্জেল" এবং "প্রমিজড ল্যান্ড" চলচ্চিত্রে অতিথি অভিনেত্রীর ভূমিকায় কাজ করেন। এনবিসি অপেরা সিরিজ "প্যাশন্স"-এ তিনি প্রথমবারের মত মূল কোন চরিত্রে অভিনয় করেন। তিনি সিবিএর চ্যানেলের একটি সিরিজ "উলফ লেক"-এ ২০০১ থেকে ২০০২ পর্যন্ত অভিনয় করেন। ২০০৪ সালে উইনস্টেড এমটিভির একটি চলচ্চিত্র "মন্সটার আইল্যান্ডে" অভিনয় করেন। ২০০৫ সালে ওয়াল্ট ডিজনি পিকচার্স-এর "স্কাই হাই" চলচ্চিত্রে একটী গুরুত্বপূর্ণ ভুমিকায় অভিনয় করেন। এই চলচ্চিত্রটি সমালোচকদের এবং দর্শকদের নিকট থেকে জনপ্রিয়তা অর্জন করে।
উইনস্টেড ব্যক্তিগত জীবনে রিলি স্টার্ন্সের সাথে বিবাহ বন্ধনে আবদ্ধ। রিলি একজন টেলিভিশন অনুষ্ঠান নির্মাতা। তাঁর নিবাস টেক্সাসের অস্টিনে। রিলির সাথে উইনস্টেডের প্রথম দেখা হয় যখন উইনস্টেডের বয়স ১৮ ছিল। তাঁরা ২০১০ সালে বিয়ে করেন। ২০১৪ সালে রিলির প্রথম চলচ্চিত্রে ফল্টস-এ উইনস্টেড অভিনয় করেন।
সেরম্যাট
সেরম্যাট সুইজারল্যান্ডের ভালিস ক্যান্টনের একটি ছোট শহর। এর জনসংখ্যা প্রায় ৫৮০০। সেরম্যাটের অধিকাংশ মানুষ জার্মান ভাষায় কথা বলে। জেরম্যাট সমুদ্রপৃষ্ঠ থেকে ১৬০৮ মিটার উচ্চতায় অবস্থিত। এর চারপাশে সুইজারল্যান্ডের শীর্ষ পর্বতসমূহ অবস্থিত। জেরম্যাট থেকে সুইজারল্যান্ড-ইতালি সীমান্ত ১০ কিলোমিটার দূড়ে অবস্থিত।
পর্বতারোহণ এবং স্কি এর জন্য সেরম্যাট পর্যটকদের কাছে বিখ্যাত। ঊনবিংশ শতকের মাঝামাঝি পর্যন্ত জেরম্যাটে প্রধানত কৃষিকাজের নিয়োজিত মানুষরা বাস করতো। ম্যাটারহর্ন পর্বতের প্রথম অভিযান ১৮৬৫ সালে দুর্ঘটনার কবলে পড়লে উদ্ধারকারীরা এই জেরম্যাট গ্রামে আসে এবং এখান থেকে পর্বতে উদ্ধার অভিযান চালায়। এরপরে আরো পর্বতারোহীরা বিভিন্ন অভিযান চালায়, এসব অভিযানের শুরুতে পর্বতারোহীরা সেরম্যাটেই থাকতো। ফলে ক্রমেই জেরম্যাটে হোটেল, লজ এবং পর্যটকদের জন্য সুবিধাদি চালু হয়। ২০১৩ সালে জেরম্যাটে জনসংখ্যা ছিল ৫৭৫১। সেরম্যাটের অর্থনীটি পর্যটন শিল্পকেন্দ্রিক। এই শহরের অর্ধেক কর্মসংস্থান রয়েছে বিভিন্ন হোটেল, রেস্টুরেন্টে। সেরম্যাটের এক-তৃতীয়াংশ মানুষ এই শহরের অধিবাসী, অপর এক-তৃতীয়াংশ সুইজারল্যান্ডের বিভিন্ন স্থান থেকে এসে সেরম্যাটের বাসিন্দা হয়েছে।
বব সিম্পসন
রবার্ট ব্যাডেলি সিম্পসন, এও (; জন্ম: ৩ ফেব্রুয়ারি, ১৯৩৬) নিউ সাউথ ওয়েলসের মারিকভিল এলাকায় জন্মগ্রহণকারী সাবেক ও বিখ্যাত অস্ট্রেলীয় আন্তর্জাতিক ক্রিকেট তারকা। অস্ট্রেলিয়া ক্রিকেট দলের পক্ষে টেস্ট ক্রিকেটে প্রতিনিধিত্ব করেন। এছাড়াও জাতীয় দলের অধিনায়ক ছিলেন তিনি। ঘরোয়া ক্রিকেটে নিউ সাউথ ওয়েলস, ওয়েস্টার্ন অস্ট্রেলিয়া দলে খেলেছেন। "ববি" বা "সিমো" ডাক নামে পরিচিত বব সিম্পসন অস্ট্রেলিয়া দলের সফলতম কোচের মর্যাদা পেয়ে আসছেন।
আত্মীয়তার দিক দিয়ে সাবেক অস্ট্রেলীয় টেস্ট ক্রিকেটার অ্যান্ড্রু হিলডিচ সম্পর্কে তাঁর জামাতা হন।
ডানহাতি ব্যাটসম্যান হিসেবে অস্ট্রেলিয়া দলে খেলেছেন সিম্পসন। পাশাপাশি অনিয়মিতভাবে লেগ স্পিন বোলিং করতেন। ১৯৫৭-৫৮ দক্ষিণ আফ্রিকা সফরে টেস্ট দলে অন্তর্ভুক্ত হন সিম্পসন। তরুণ ও নবীন অস্ট্রেলিয়া দলকে সর্বাপেক্ষা দূর্বল দল হিসেবে চিহ্নিত করা হয়। টেস্টের পূর্বে প্রস্তুতিমূলক খেলায় সিম্পসন ধারাবাহিকতা বজায় রাখেন। ট্রান্সভালের বিপক্ষে ১০৩ ও ইস্টার্ন প্রভিন্সের বিপক্ষে অপরাজিত ৫৩* করেন। সাত খেলায় তিনি ৬০.৬৬ গড়ে ৩০৪ রান সংগ্রহ করেন।
জোহেন্সবার্গে অনুষ্ঠিত প্রথম টেস্টে দক্ষিণ আফ্রিকার বিপক্ষে তাঁর টেস্ট অভিষেক ঘটে। হিউ টেফিল্ডের বলে লেগ বিফোর উইকেটে শিকার হবার পূর্ব পর্যন্ত ৬০ রান করেন। দ্বিতীয় ইনিংসে অপরাজিত ২৩* করেন ও তিন ক্যাচ পান। কিন্তু পরবর্তী চার টেস্টে তিনি মাত্র ৫৩ রান যোগ করতে সক্ষম হন। তিনি সর্বমোট ২২.৬৭ গড়ে ১৩৬ রান পান। কিন্তু তাঁর ক্যাচের বিষয়ে ব্যতিক্রমধর্মী ফলাফল প্রদর্শন করেন ও ১৩ ক্যাচ নিয়ে দলে ভূমিকা রাখেন। সর্বমোট ১৬ খেলায় ২৬ ক্যাচ পান তিনি। পরবর্তীতে সহঃ অধিনায়ক নীল হার্ভের পরামর্শক্রমে ব্যাটিংয়ের ধরন পাল্টিয়ে বেশ সফলকাম হন তিনি।
১৯৬৪ সালে অ্যাশেজ সিরিজ খেলার জন্যে অস্ট্রেলিয়া দলের সাথে ইংল্যান্ড গমন করেন। ২৩ জুলাই, ১৯৬৪ তারিখে ম্যানচেস্টারের ওল্ড ট্রাফোর্ডে টেস্ট ক্রিকেটে স্বাগতিক ইংল্যান্ডের বিপক্ষে প্রথম ইনিংসে বব সিম্পসন ৩১১ রানের মনোরম ইনিংসের কল্যাণে সফরকারীরা পাহাড়সম ৬৫৬/৮ তুলে সফরকারীরা। অবশ্য ইংরেজ দলও ৬০০ রানের কোটা স্পর্শ করতে পেরেছিল।
খেলোয়াড়ী জীবন থেকে অবসর গ্রহণের দশ বছর পর ৪১ বছর বয়সে বিশ্ব সিরিজ ক্রিকেট চলাকালীন অস্ট্রেলিয়া দলের অধিনায়কত্ব করে ব্যাপক সাড়া ফেলেন।
১৯৮৬ সালে অস্ট্রেলিয়া দলের কোচের জন্য মনোনীত হন। জুলাই, ১৯৯৬ সালে জিওফ মার্শ দায়িত্ব নেয়ার পূর্ব পর্যন্ত এ পদে আসীন ছিলেন। ধারাবাহিকভাবে টেস্ট সিরিজ পরাজিত অস্ট্রেলিয়া দল সিম্পসনের সুযোগ্য নির্দেশনায় প্রতিদ্বন্দ্বিতায় ফিরে আসে ও বিশ্ব ক্রিকেটে শক্তিশালী দলে রূপান্তরিত হয়। তন্মধ্যে ১৯৮৭ সালের ক্রিকেট বিশ্বকাপে শিরোপা লাভ অন্যতম। ১৯৮৯ সালে ইংল্যান্ডে অ্যাশেজ জয় করে। পূর্বতন একচ্ছত্র প্রাধান্যবিস্তারকারী ওয়েস্ট ইন্ডিজ দলকে ১৯৯৫ সালে তাদের মাঠেই প্রভাববিস্তার করে অস্ট্রেলিয়া দল। এছাড়াও ইংল্যান্ডের কাউন্টি ক্রিকেটে লিচেস্টারশায়ার ও ল্যাঙ্কাশায়ার দলের কোচের দায়িত্ব পান।
১৯৬৫ সালে উইজডেন কর্তৃক তিনি বর্ষসেরা ক্রিকেটারের মর্যাদা পান। ১৯৮৫ সালে স্পোর্ট অস্ট্রেলিয়া হল অব ফেমে অন্তর্ভুক্ত হন। এছাড়াও ২০০৬ সালে অস্ট্রেলীয় ক্রিকেট হল অব ফেম ও ২০১৩ সালে আইসিসি ক্রিকেট হল অব ফেমে অন্তর্ভুক্ত হন সিম্পসন।
১৯৭৮ সালে মেম্বার অব দি অর্ডার অব অস্ট্রেলিয়া এবং ২০০৭ সালে অফিসার অব দি অর্ডার উপাধিতে ভূষিত হন। ২০০০ সালে অস্ট্রেলীয় স্পোর্টস মেডেল এবং ২০০১ সালে শতবার্ষিকী পদক লাভ করেন।
একমাত্র ব্যক্তি হিসেবে বব সিম্পসন ক্রিকেটের ইতিহাসের টাই হওয়া উভয় টেস্টের সাথে সম্পৃক্ত ছিলেন। প্রথমটিতে খেলোয়াড় হিসেবে ও পরেরটিতে অস্ট্রেলিয়া দলের কোচ হিসেবে অংশগ্রহণ ছিল তাঁর।
২০১৫ ক্রিকেট বিশ্বকাপ দলসমূহ
অত্র নিবন্ধটি ২০১৫ সালের ক্রিকেট বিশ্বকাপে অংশগ্রহণকারী বিভিন্ন দলের সদস্যদের তালিকা। একাদশ ক্রিকেট বিশ্বকাপ প্রতিযোগিতা হিসেবে ১৪ ফেব্রুয়ারি থেকে ২৯ মার্চ, ২০১৫ তারিখ পর্যন্ত অস্ট্রেলিয়া ও নিউজিল্যান্ডে যৌথভাবে অনুষ্ঠিত হচ্ছে। অংশগ্রহণকারী ১৪টি দেশের জাতীয় ক্রিকেট দলকে ৭ জানুয়ারি, ২০১৫ তারিখের মধ্যে ১৫-সদস্যদের চূড়ান্ত তালিকা প্রকাশ করতে হবে। নির্দিষ্ট তারিখের পূর্বে কিংবা পরে দুবাইয়ে অবস্থিত আইসিসি’র সদর দফতরে চূড়ান্ত তালিকা প্রেরণ করতে হবে। কিন্তু ঐ তারিখের মধ্যে জনসমক্ষে প্রকাশের তেমন প্রয়োজন নেই।
জরুরী প্রয়োজনে বিশেষ করে খেলোয়াড়দের আঘাতপ্রাপ্তিতে আইসিসি'র কারিগরী কমিটি নির্দিষ্ট তারিখের পরেও পরিবর্তনের অনুমোদন দিবে। চূড়ান্ত ১৫-সদস্যের তালিকায় সহায়তার জন্য মধ্য-ডিসেম্বরের মধ্যে ত্রিশ-সদস্যের প্রাথমিক দল ঘোষণা করতে হবে।
২৯ ডিসেম্বর, ২০১৪ তারিখে আফগানিস্তান তাদের ১৫-সদস্যের চূড়ান্ত তালিকা প্রকাশ করে। এছাড়াও অতিরিক্ত আরও চারজন খেলোয়াড়কে সংরক্ষিত অবস্থায় রাখে। তারা হলেন - শফিকুল্লাহ (উইঃ), শরফুদ্দিন আশরাফ, ইজাতুল্লাহ দৌলতজাই, হাশমতুল্লাহ শাইদি।
কোচ: অ্যান্ডি মোলস
১১ জানুয়ারি, ২০১৫ তারিখে ক্রিকেট অস্ট্রেলিয়া কর্তৃপক্ষ তাদের ১৫-সদস্যের তালিকা জনসমক্ষে প্রকাশ করে। তন্মধ্যে, মাইকেল ক্লার্ককে শারীরিক সুস্থতার উপর নির্ভর করে দলে জায়গা দেয়া হয়। পরবর্তীতে ১৮ ফেব্রুয়ারি তারিখে তাকে খেলার উপযুক্ত হিসেবে ঘোষণা করা হয়।
কোচ: ড্যারেন লেহম্যান
অ্যারিথমেটিক লজিক ইউনিট
গাণিতিক যুক্তি অংশ একটি ডিজিটাল সার্কিট যা পূর্ণসংখ্যার গণনা এবং বিট অনুসারে যুক্তি ক্রিয়া চালায়। এটি কেন্দ্রীয় প্রক্রিয়াকরন ইউনিটের একটি গুরুত্বপূর্ন অংশ যা প্রায় সব ডিজিটাল কম্পিউটারেই পাওয়া যায়। উচ্চতর ক্ষমতা সম্পন্ন এবং জটিল নকশার এএলইউ ব্যবহার করা হয় সবচেয়ে আধুনিক, উচ্চ ক্ষমতার সিপিইউ এবং গ্রাফিক্স প্রক্রিয়াকরনে (জিপিইউ)। একটি মাত্র সিপিইউ বা জিপিইউতে একাধিক এএলইউ থাকতে পারে। গণিতবিদ জন ভন নিউম্যান গাণিতিক যুক্তি অংশের ধারণা প্রস্তাব করেন ১৯৪৫ সালে একটি রিপোর্টে। রিপোর্টটি ছিল এডভাকের উপর।
একটি গাণিতিক যুক্তি অংশ সংখ্যা অবশ্যই প্রক্রিয়াকরন করবে বাকি ডিজিটাল সার্কিটের মত একই রীতি ব্যবহার করে। বর্তমানের আধুনিক প্রসেসরগুলো বাইনারি সংখ্যায় ব্যাখ্যা করে। আগের কম্পিউটারগুলো এই কাজে বিভিন্ন ধরনের সংখ্যা পদ্ধতি ব্যবহার করত। একক পূরক, দুইয়ের পূরক, সংকেত-বিস্তার পদ্ধতি এমনকি দশমিক পদ্ধতিও তবে এতেও ভিন্নতা রয়েছে।
হার্ডওয়্যার রেজিস্টার
ডিজিটাল ইলেক্ট্রনিক্সগুলোতে বিশেষ করে কম্পিউটারে, একটি হার্ডওয়ার রেজিষ্টার ডেটা বিট এমনভাবে সংরক্ষন করে যাতে সিস্টেম সেটা একই সাথে সব বিটগুলো পড়তে এবং লিখতে পারে।
হার্ডওয়ার রেজিষ্টারের গতানুগতিক ব্যবহার হল
একটি কেন্দ্রীয় প্রক্রিয়াকরন অংশের মধ্যস্থিত হার্ডওয়্যার রেজিষ্টারগুলোকে প্রসেসর রেজিষ্টার বলে।
স্ট্রোব রেজিষ্টারগুলোর একই সাধারণ বৈশিষ্ট্য থাকে যেমনটা সাধারন হার্ডওয়ার রেজিষ্টারের থাকে। কিন্তু ডেটা সংরক্ষনের বদলে তারা একটি ক্রিয়াকে সক্রিয় করে প্রতিবার যখন তাদের লেখা হয় (খুব কমই পড়া হয়)। এগুলো সংকেতের একটি মাধ্যম।
রেজিষ্টারগুলোকে মাপা হয় তাদের মধ্যে জমা করা বিটের সংখ্যা দ্বারা উদাহরনসরূপ: একটি "৮ বিটের রেজিষ্টার" বা "৩২ বিটের রেজিষ্টার"
নকশাপ্রণয়নকারীরা রেজিষ্টারকে ব্যবহার করতে পারে বিভিন্নভাবে সেটা হতে পারে:
আরো যোগ করা যায় যে, যে সমস্ত রেজিষ্টার সফটওয়ার দিয়ে পড়া ও লেখা যায় তার কথা। অনেক চিপেরই অভ্যন্তরিন মাইক্রোআর্কিটেকচারাল রেজিষ্টার আছে। যেগুলো ব্যবহার করা হয় যন্ত্রাংশ এবং পাইপলাইনের অবস্থা জানার জন্য যেমন রেজিষ্টার করা স্মৃতি।
SPIRIT IP-XACT এবং DITA SIDSC XML মেমোরি-ম্যাপড রেজিষ্টারের জন্য এক্সএমএলের মানদন্ডের ফরম্যাটগুলো সংজ্ঞায়িত করে ।
ইয়র্কশায়ার কাউন্টি ক্রিকেট ক্লাব
ইয়র্কশায়ার কাউন্টি ক্রিকেট ক্লাব (বা, ইয়র্কশায়ার ভাইকিংস) ইংল্যান্ডের ইয়র্কশায়ারে অবস্থিত একটি প্রথম-শ্রেণীর ক্রিকেট ক্লাব। দলটি তাদের অধিকাংশ ক্রিকেট খেলা পশ্চিম ইয়র্কশায়ারের লিডসের হেডিংলিতে অবস্থিত হেডিংলি স্টেডিয়ামে খেলে থাকে। এছাড়াও কিছু খেলা উত্তর ইয়র্কশায়ারের স্কারবোরা এলাকার নর্থ মেরিন রোডের পার্শ্ববর্তী মাঠে অংশ নেয়।
ইংল্যান্ডের আঠারোটি ইংরেজ প্রথম-শ্রেণীর কাউন্টির অন্যতম ইয়র্কশায়ারের প্রতিনিধিত্বকারী দল এটি। ইংরেজ ক্রিকেটের ইতিহাসে সর্বাপেক্ষা সফলতম দল হিসেবে ইয়র্কশায়ার এ পর্যন্ত ৩২বার কাউন্টি চ্যাম্পিয়নশীপের শিরোপা লাভ করেছে। তন্মধ্যে একবার যৌথভাবে শিরোপা ভাগাভাগি করে নেয়। সাম্প্রতিককালে ২০১৪ সালের চ্যাম্পিয়নশীপের শিরোপা পেয়েছে যা ২০০১ সালের পর প্রথম। বর্তমানে ইয়র্কশায়ার দল কাউন্টি চ্যাম্পিয়নশীপে প্রথম বিভাগে খেলছে। ক্লাবের সীমিত ওভারে দল হচ্ছে - ইয়র্কশায়ার ভাইকিংস (সাবেক ইয়র্কশায়ার কার্নেগি ও ইয়র্কশায়ার ফোনিক্স)। ২০১৪ সালে প্রধান পৃষ্ঠপোষক মাজারসের সাথে চুক্তিবদ্ধতার কারণে দলের পোশাক হচ্ছে গোলাপী, কালো ও হলুদ রঙের।
১৭৫১ সালে ইয়র্কশায়ারের শেফিল্ডে প্রথমবারের মতো স্থানীয় খেলা অনুষ্ঠিত হয়েছিল বলে জানা যায়। ৫ আগস্ট, সোমবার উত্তর ইয়র্কশায়ারের রিচমন্ডে ডিউক অব ক্লিভল্যান্ড একাদশ বনাম আর্ল অব নর্দাম্বারল্যান্ড একাদশের মধ্যে অনুষ্ঠিত হয়। উভয় দলই ইংল্যান্ডের ডারহামে একটি খেলায় অংশ নিয়েছিল।
৭ মার্চ, ১৮৬১ তারিখে শেফিল্ডের অ্যাডেল্ফি হোটেলে ইয়র্কশায়ার কাউন্টির খেলা পরিচালনার জন্য তহবিল সংগ্রহ কমিটির এক সভা অনুষ্ঠিত হয়। ব্রামল লেন গ্রাউন্ডের পরিচালনা কমিটি কর্তৃক ঐ কমিটি গঠিত হয়েছিল। ক্লাবগুলোর প্রতিনিধিরা স্বেচ্ছায় £১ তহবিলে দান করেন। ঐ সময়ে বেশকিছুসংখ্যক ক্রিকেটারের ক্রীড়াশৈলী আশাপ্রদ ছিল ও কাউন্টি দলটি ইংল্যান্ডের সর্বাপেক্ষা শক্তিশালী দলগুলোর অন্যতম ছিল। ৮ জানুয়ারি, ১৮৬৩ তারিখ ইয়র্কশায়ার কাউন্টি ক্রিকেট ক্লাব প্রতিষ্ঠিত হয়। দলের সদস্য অগণিত ছিল ও চাঁদার হার সর্বনিম্ন ১০ শিলিং থেকে ৬ পেনি পর্যন্ত নির্ধারিত ছিল।
জ্লা-বা-র্গ্যাল-ম্ত্শান
জ্লা-বা-র্গ্যাল-ম্ত্শান () (১৪৯৯-১৫৮৭) ভূটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের প্রথম পে-গ্লিং-থুগ্স-স্রাস () উপাধিধারী বৌদ্ধ ভিক্ষু ছিলেন।
জ্লা-বা-র্গ্যাল-ম্ত্শান ১৪৯৯ খ্রিষ্টাব্দে জন্মগ্রহণ করেন। তাঁর পিতা পে-মা-গ্লিং-পা () তিব্বতী বৌদ্ধধর্মের ইতিহাসে অন্যতম বিখ্যাত গ্তের-স্তোন ছিলেন। তাঁর মাতার নাম ছিল স্রিদ-থার ()। পিতার নিকট হতে তাঁর দ্বারা আবিষ্কৃত ব্লা-মা-নোর-বু-র্গ্যা-ম্ত্শো (), থুগ্স-র্জে-ছেন-পো-মুন-সেল-স্গ্রোন-মে () এবং কুন-ব্জাং-দ্গোংস-'দুস () নামক গ্রন্থগুলি সম্বন্ধে শিক্ষালাভ করেন। তিনি ভূটানের বিস্তীর্ণ অঞ্চলে ধর্ম শিক্ষাপ্রদান করেন। এছাড়া তিনি ছু-স্মাদ () অঞ্চলে ল্হুন-গ্রুব-ব্দে-দ্ব্যাংস () বৌদ্ধবিহার এবং ম্খেং () অঞ্চলে দ্গোংস-স্তোদ-গ্সের-গ্যি-ল্হা-খাং () বৌদ্ধবিহার প্রতিষ্ঠা করেন। ১৮৮৬ খ্রিষ্টাব্দে কূলগাংরি পর্বতের পাদদেশে ৮৮ বছর বয়সে তাঁর মৃত্যু হয়।
মোহাম্মাদ আসিফ
মোহাম্মাদ আসিফ (Urdu: , জন্মঃ ২০ ডিসেম্বর ১৯৮২) হলেন একজন পাকিস্তানী ক্রিকেটার; যিনি মূলত ডানহাতিট ফাস্ট মিডিয়াম বোলার হিসেবে পরিচিত। আসিফ শিখুপুরায় জন্মগ্রহণ করেন এবং প্রথম শ্রেণীর ক্রিকেট খান রিসার্চ ল্যাব, দ্যা ন্যাশনাল ব্যাংক, কোয়েটা, শিখুপুরা, শিয়ালকোট এবং লিসেস্টারসেয়ার দলের হয়ে খেলে থাকেন। তিনি ২০০৫ সালের জানুয়ারীতে পাকিস্তান ক্রিকেট দল হয়ে অস্ট্রেলিয়ার বিরুদ্ধে টেস্ট ক্রিকেটে অাগমন করেন।
২০১০ সালের ২০ জুলাই, আসিফ টেস্ট বোলার হিসেবে ডেল স্টেইন এর পরে টেস্ট র‌্যাঙ্কিংয়ে দ্বিতীয় স্থান অর্জন করেছিলেন।
ঘরোয়া ক্রিকেটে অসাধারণ নৌপূন্যের সুবাদে আসিফ ২০০৫ সালে অস্ট্রেলিয়ার বিরুদ্ধে টেস্ট স্কোয়াডে অন্তর্ভুক্ত হন। উক্ত টেস্টে তিনি ১৮ ওভার বল করে কোন উইকেট লাভ করতে পারেননি এবং অস্ট্রেলিয়া ৯ উইকেটে জয়লাভ করে।
পে-গ্লিং-থুগ্স-স্রাস
পে-গ্লিং-থুগ্স-স্রাস () ভূটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের একটি অন্যতম প্রধান অবতারী লামার উপাধি বিশেষ।
বার আউলিয়া সরকারি প্রাথমিক বিদ্যালয়
বার আউলিয়া সরকারি প্রাথমিক বিদ্যালয় সীতাকুন্ড থানার সোনাইছড়ি ইউনিয়নের বার আউলিয়া এলাকায় অবস্থিত। এটি ১৯৫৮ সালে প্রতিষ্ঠিত হয়। সমাজ সেবক ডাঃ গোলাল রহমান বিদ্যালয়টি স্থাপন করার জন্য ২৯ শতক জমি দান করেন।
দুইটি পাকা ভবন রয়েছে।। একটি সৌদি অনুদানের অপরটি পি.ই.ডি.পি । ১ম ভবনের ৩টি ক্লাস রুম ১টি হল রুম। ২য় ভবনটির ২টি ক্লাস রুম। ছাত্র-ছাত্রীর সংখ্যা ৬৪৩ জন। অনুমোদিত কর্মপচারীর পদের সংখ্যা ৯ জন। কর্মরত ৯ জন। দপ্তরী কাম-প্রহরী আছে ১ জন। আলমিরার সংখ্যা ৪টি। চেয়ারের সংখ্যা ১৪টি। টেবিল ৯টি। বেঞ্চ ১০০ জোড়া। পাখা ১০টি। নলকূপ ১টি। শৌচাগার ৪টি। জমির পরিমাণ ২৯ শতক।
রাণীর হাট
রাণীর হাট ভারতের পশ্চিমবঙ্গ রাজ্যের কোচ বিহার জেলার একটি ছোট শহর।
সমগ্র রাণীর হাট অঞ্চলটি উত্তরবঙ্গ সমভূমির অন্তর্গত। জেলার প্রধান নদনদীগুলি দক্ষিণ-পূর্বাঞ্চলের সামান্য ঢাল বরাবর প্রবাহিত হয়েছে। এখানকার ভূভাগ প্রায় সমতল। এই অঞ্চলটি কোনো পাহাড় বা পর্বত নদী নেই।
ভারতের ২০০১ সালের আদম শুমারি অনুসারে রানীর হাট শহরের জনসংখ্যা হল ৭,০৮৬ জন এর মধ্যে পুরুষ ৫১%, এবং নারী ৪৯%।
এখানে সাক্ষরতার হার ৭৫%, । পুরুষদের মধ্যে সাক্ষরতার হার ৮০%, এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে রাণীর হাট এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
সমগ্র রাণীরহাট অঞ্চলটি দুটি উচ্চতর, একটি বালিকা বিদ্যালয় এবং ৮টি প্রাথমিক বিদ্যালয় বিশিষ্ট।
লতিফা সিদ্দিকী ডিগ্রী কলেজ
লতিফা সিদ্দিকী ডিগ্রী কলেজ চট্টগ্রামের সীতাকুণ্ড উপজেলার মছজিদ্দা এলাকায় অবস্থিত একটি প্রাচীন কলেজ
সীতাকুন্ড উপজেলার ৭ নং কুমিরা ইউনিয়ন, ছোট কুমিরায় একক অনুদানে ১৯৮৫ সালে প্রতিষ্ঠা করেন লতিফা সিদ্দিকী বালিকা মহাবিদ্যালয় । কলেজের কার্যক্রম মানবিক ও বিজ্ঞান দিয়ে শুরু হয়। পরবর্তীতে ১৯৯১ সালে চট্টগ্রাম বিশ্ববিদ্যালয়ের অধিভূক্তি প্রাপ্তির মাধ্যমে বি.এ. ও বি.এস.এস. শ্রেণিতে শিক্ষা কার্যক্রম চালু করা হয়। পরবর্তীতে কলেজটিতে ব্যবসায় শিক্ষা প্রসারের কারণে ২০০১ সালে উচ্চ মাধ্যমিক শ্রেণিতে ব্যবসায় শিক্ষা বিভাগ চালু হয়। দুই বৎসর পর ২০০৩ সালে এলাকাবাসীর দাবির প্রেক্ষিতে, কলেজ পরিচালনা পর্ষদ ও শিক্ষক-কর্মচারীদের প্রচেষ্টায় কলেজটিকে সহশিক্ষা প্রতিষ্ঠানে রূপদান করা হয়। অত্র শিক্ষাকার্যক্রমে ২০০৭ সালে যোগ হয় স্নাতক পর্যায়ে বি.বি.এস. কোর্স।
পে-মা-'ফ্রিন-লাস (ভূটান)
পে-মা-'ফ্রিন-লাস () (১৫৬৪-১৬৪২) ভূটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের প্রথম পে-গ্লিং-র্গ্যাল-স্রাস () উপাধিধারী লামা ছিলেন।
পে-মা-'ফ্রিন-লাস ১৫৬৪ খ্রিষ্টাব্দে জন্মগ্রহণ করেন। বিখ্যাত গ্তের-স্তোন পে-মা-গ্লিং-পার () পুত্র জ্লা-বা-র্গ্যাল-ম্ত্শান () তাঁর পিতা ছিলেন। তাঁর মাতা বু-খ্রিদ () ছিলেন ছোস-'খোর () অঞ্চলে শাসনকর্তার কন্যা। কথিত যে, জ্লা-বা-র্গ্যাল-ম্ত্শান মৃত্যুকালে তাঁর শিষ্য ব্স্তান-'দ্জিন-গ্রাগ্স-পার () ওপর তাঁর স্ত্রী ও শিশুপুত্রের দায়িত্ব দিয়ে যান, ফলে অনেকে ব্স্তান-'দ্জিন-গ্রাগ্স-পাকে পে-মা-'ফ্রিন-লাসের প্রকৃত পিতা বলে দাবী করেন।
পে-মা-'ফ্রিন-লাস ভূটানে বেশ কিছু বৌদ্ধবিহার স্থাপন করেন। এগুলির মধ্যে স্গাং-স্তেং-গ্সাং-স্ঙ্গাগ্স-ছোস-গ্লিং () বৌদ্ধবিহার এবং স্প্রা-ম্খার-ল্হা-খাং () সর্বাপেক্ষা উল্লেখযোগ্য। তিনি গ্লিং-স্তোদ () এবং গ্লিং-স্মাদ () নামক দুই রকমের সংঘ অনুশাসনেরও প্রচলন করেন, যা ভূটানের বিহারগুলিতে বর্তমানেও প্রচলিত রয়েছে।
জালাল উদ্দিন খাঁ
জালাল উদ্দিন খাঁ (১৮৯৪-১৯৭২) হলেন পূর্ব ময়মনসিংহের একজন বিশিষ্ট বাউল কবি ও গায়ক।
জালাল উদ্দিন খাঁ ব্রিটিশ ভারতের নেত্রকোনা জেলার কেন্দুয়া উপজেলার আসদহাটি গ্রামে ১৮৯৪ সালে ২৫ এপ্রিল তিনি জন্মগ্রহণ করেন। তার পিতার নাম সদরুদ্দীন খাঁ। বিংশ শতাব্দীর বিশ থেকে ষাটের দশক অবধি প্রাকৃত বাঙালিজনের এই গীতিকবি তার সাধনায় সক্রিয় ছিলেন। আত্মতত্ত্ব, পরমতত্ত্ব, নিগূঢ়তত্ত্ব, লোকতত্ত্ব, দেশতত্ত্ব ও বিরহতত্ত্বের নামাঙ্কিতের মাঝে জালাল উদ্দিন প্রায় সহস্রাধিক গান রচনা করেছিলেন। প্রখ্যাত এই লোক কবি মালজোড়া গানের আসরেও ছিলেন অনন্য। জালাল উদ্দীন খাঁ অনেক গান রচনা করেছিলেন। তার জীবদ্দশায় চার খণ্ডের ‘জালাল-গীতিকা’ গ্রন্থে ৬৩০টি গান প্রকাশিত হয়েছিল। তার মৃত্যুর পর প্রকাশিত হয় ‘জালাল-গীতিকা’ পঞ্চম খণ্ড। সেই খণ্ডে গানের সংখ্যা ৭২টি। এই মোট ৭০২টি গান নিয়ে ২০০৫ সালের মার্চে প্রকাশিত হয়েছে ‘জালাল গীতিকা সমগ্র।’ জালাল তার গানগুলোকে বিভিন্ন ‘তত্ত্ব’তে বিন্যস্ত করে প্রকাশ করেন। সেই তত্ত্বগুলোর নামগুলো হলো- আত্মতত্ত্ব, পরমতত্ত্ব, নিগূঢ় তত্ত্ব, লোকতত্ত্ব, দেশতত্ত্ব, বিরহতত্ত্ব। ‘জালালগীতিকা’র অধিকাংশ গানই এরকম তত্ত্বনামাঙ্কিত হলেও অনেক গানকে জালাল খাঁ তত্ত্বের অন্তর্ভুক্ত করেননি। যেমন- ‘জালাল গীতিকা’ প্রথম খণ্ডে সংকলিত ২০২টি গানের মধ্যে ২০টি গান ‘ভাটিয়ালি’ নামাঙ্কিত। দ্বিতীয় খণ্ডের ২২৮টি গানের ৬০টিই ‘ভাটিয়ালি’। তৃতীয় খণ্ডের ৭৮টি গানের সাতটি ‘তত্ত্ব’ বিষয়ে, আর ১৪টি ‘মুর্শিদি’ ও ১১টি ‘মারফতি’ নামাঙ্কিত গান। ‘জালাল গীতিকা’র চতুর্থ খণ্ডে কোনো তত্ত্ব নির্দেশ ছাড়াই বাউল সুর, ঝাপতাল, চৌপদী, প্রসাদ সুর, মুকুন্দ সুর, খেমটা নামে মোট ১০১টি গান সংকলিত হয়েছিল। তার মৃত্যুর পর উত্তরসূরিদের হতে ‘জালাল গীতিকা’র যে পঞ্চম খণ্ড প্রকাশিত হয় তাতে গীতিগুলোর কোনোরূপ শ্রেণীবিন্যাস বা নামাঙ্কন করা হয়নি। নব এই প্রকাশনায় জালালের জীবৎকালে অপ্রকাশিত বিভিন্ন ধরনের ৭২টি গীতি সংকলন করা হয়। তাছাড়া " বিশ্ব রহস্য " নামে একটি প্রবন্ধ গ্রন্হ প্রকাশ করেন। ১৯৭২ সনে ৩১ জুলাই বাংলা ১৬ই শ্রাবণ, ১৩৭৯ দুই পুত্র তিন কন্যা, এবং স্ত্রী শামছুন্নাহার বেগমকে রেখে দেহত্যাগ করেন। নিজ গ্রামের বাড়ীর আঙ্গিনায় তার মাজার অবস্থিত। প্রয়াত মরমী বাউল সাধক জালাল উদ্দিন খাঁ স্মরণে প্রতি বছর দু’দিন ব্যাপী পালিত হয় জালাল মেলা।
তাঁর সৃষ্টিকর্মের পূর্ণ তথ্য এখানে-
কয়েকটি গানের লিংক-
ব্স্তান-'দ্জিন-লেগ্স-পা'ই-দোন-গ্রুব
ব্স্তান-'দ্জিন-লেগ্স-পা'ই-দোন-গ্রুব () (১৬৪৫-১৭২৬) ভূটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের দ্বিতীয় পে-গ্লিং-র্গ্যাল-স্রাস () উপাধিধারী লামা ছিলেন।
ব্স্তান-'দ্জিন-লেগ্স-পা'ই-দোন-গ্রুব ১৬৪৫ খ্রিষ্টাব্দে জন্মগ্রহণ করেন। তাঁর পিতার নাম ছিল বোন-স্বিস-ছোস-র্জে-'ফ্রিন-লাস-দ্বাং-ছেন () এবং মাতার নাম ছিল দ্বা-ছেন-ঝাল-র্ঙ্গো-বু-খ্রিদ-ল্হা-মো ()। ব্স্তান-'দ্জিন-'গ্যুর-মেদ-র্দো-র্জে () নামক চতুর্থ পে-গ্লিং-থুগ্স-স্রাস () উপাধিধারী লামা তাঁর উল্লেখযোগ্য শিক্ষক ছিলেন। সায়ত্রিশ বছর বয়সে ব্স্তান-'দ্জিন-রাব-র্গ্যাসের পৃষ্ঠপোষকতায় তিনি স্প্যি-তো-খা () অঞ্চলে ফুন-ত্শোগ্স-রাব-ব্র্তান-গ্লিং () নামক তাঁর শীতকালীন বাসভবন নির্মাণ করেন। উনষাট বছর বয়সে তিনি স্গাং-স্তেং-গ্সাং-স্ঙ্গাগ্স-ছোস-গ্লিং () বৌদ্ধবিহারটিকে সম্প্রসারণ করেন।
সবুজ শিক্ষায়তন উচ্চ বিদ্যালয়
সবুজ শিক্ষায়তন উচ্চ বিদ্যালয় সোনাইছড়ি ইউনিয়ন হাফিজ জুট মিলস্ লিঃ এর অভ্যন্তরস্থ একটি শিক্ষা প্রতিষ্ঠান।
এটি ১৯৭৬ সালে প্রতিষ্ঠিত হয়।
চট্টগ্রাম জেলার সীতাকুন্ড থানার ৮নং সোনাইছড়ি ইউনিয়নের ঢাকা-চট্টগ্রাম মহা সড়কের পূর্বপাশ্বে ৫নং ওয়াডের হাফিজ জুট মিলস্ লিঃএর অভ্যন্তরে বিদ্যালয়টি অবস্থিত।
১৯৭৬ সনে তৎকালিন বি,জে,এম,সির আঞ্চলিক মহাব্যবন্থাপক চট্টগ্রাম অঞ্চল জনাব এ,কে,এম শামছুদ্দিন হাফিজ জুট মিলের শ্রমিক কর্মচারী কর্মকর্তাদের সন্তানদের লেখা পড়ার সুবিধার্থে অত্র বিদ্যালয়টি প্রতিষ্ঠা করেন। বিদ্যালয়টি প্রতিষ্ঠা কালে থেকে জনাব মোঃ মোসত্মাফিজুর রহমান প্রধান শিক্ষক হিসাবে দায়িত্ব পালন করেন।বিদ্যালয়টিতে প্রথমে প্রাথমিক শাখা চালু করা হয়।পরবর্তীতে পর্যায়ক্রমে বিদ্যালয়টিকে ১০ম শ্রেণি পর্যমত্ম উন্নীত করা হয়।
১৯৮৫ সনে বিদ্যালয়টি ১ম শ্রেণি হতে ৮ম শ্রেণি পর্যমত্ম একাডেমিক স্বীকৃতি লাভ ।
২০১৩ সনের এস.এস.সি ,জে,এস,সি ও প্রাথমিক শিক্ষা সমাপনী পরীক্ষায় সাফল্যের হার শত ভাগ।
শীতলপুর বহুমুখী উচ্চবিদ্যালয়
শীতলপুর বহুমুখী উচ্চ বিদ্যালয় সীতাকুন্ড থানার সোনাইছড়ি ইউনিয়ন এর একটি অতি প্রাচীন বিদ্যাপীঠ।
শীতলপুর বহুমুখী উচ্চবিদ্যালয় ১৯৪১ সালে প্রতিষ্ঠিত হয়।
চট্টগ্রাম জেলার সীতাকুন্ড উপজেলাধীন ৮নং সোনাইছড়ি ইউনিয়নের ঢাকা-চট্টগ্রাম মহা সড়কের পূর্বপাশ্বে শীতলপুর গ্রামে এটি অবস্থিত।
শিক্ষা প্রতিষ্টান গড়ার লক্ষ্যে শীতলপুর নিবাসী মরহুম আবুবক্কর মিয়া সহ অন্যান্য আরও কয়েকজন ভুমিদাতা আনুকুল্যে ৮নং সোনাইছড়ি ইউনিয়নের সাবেক চেয়ারম্যান মরহুম সিরাজুদ্দৌলা চৌধুরী একান্তিক প্রচেষ্টায় গ্রামের দানশীল ব্যাক্তিদের নিয়ে ১৯৪১ সালে অত্রবিদ্যালয়টি প্রতিষ্টা করেন। ।
১৯৭৪ সালে স্বীকৃতি লাভ করেন এবং ১৯৮২ এমপিও ভুক্ত হয়।
আবুল কালাম আজাদ
৭০.৬১%
৭৫৮
ক্রিকেট ফুটবল হাডুডু ও সাংস্কিতিক অনুষ্ঠানের জন্য খেলার মাঠ রয়েছে।
সোনাইছড়ি ইউনিয়নের শীতলপুর বহুমুখী উচ্চ বিদ্যালয়ের অভিভাবক সমাবেশ প্রতি বছর অনুষ্ঠিত হয়।
কুন-ব্জাং-'ফ্রিন-লাস-র্নাম-র্গ্যাল
কুন-ব্জাং-'ফ্রিন-লাস-র্নাম-র্গ্যাল () (১৭২৭-১৭৫৮) ভূটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের তৃতীয় পে-গ্লিং-র্গ্যাল-স্রাস () উপাধিধারী লামা ছিলেন।
কুন-ব্জাং-'ফ্রিন-লাস-র্নাম-র্গ্যাল ১৭২৭ খ্রিষ্টাব্দে ভূটানের পুনাখা অঞ্চলে জন্মগ্রহণ করেন। তাঁর মাতার নাম ছিল ব্সোদ-নাম্স-বু-খ্রিদ ()। ব্যাং-ছুব-র্দো-র্জে () নামক দ্বাদশ র্গ্যাল-বা-কার্মা-পা () উপাধিধারী ভিক্ষু তাঁকে ব্স্তান-'দ্জিন-লেগ্স-পা'ই-দোন-গ্রুব () নামক দ্বিতীয় পে-গ্লিং-র্গ্যাল-স্রাস () উপাধিধারী লামার পুনর্জন্ম রূপে চিহ্নিত করেন। ল্হো-ব্রাগ () অঞ্চলে চিত্রশিল্প, ধর্মীয় আচার অনুষ্ঠান ও জ্যোতিষশাস্ত্র সম্বন্ধে তাঁকে শিক্ষাপ্রদান করা হয়। কুন-ব্জাং-ত্শে-দ্বাং () নামক পঞ্চম পে-গ্লিং-গ্সুং-স্প্রুল () এবং 'গ্যুর-মেদ-ম্ছোগ-গ্রুব-দ্পাল-'বার () নামক পঞ্চম পে-গ্লিং-থুগ্স-স্রাস () উপাধিধারী ভূটানী লামারা তাএ ভিক্ষুর শপথ প্রদান করেন। তাঁর উল্লেখযোগ্য শিক্ষক ছিলেন দশম র্জে-ম্খান-পো () ব্স্তান-'দ্জিন-ছোস-র্গ্যাল (), যিনি স্প্যি-তো-খা () অঞ্চলে ফুন-ত্শোগ্স-রাব-ব্র্তান-গ্লিং () শীতকালীন বাসভবনে তাঁকে ব্কা'-গ্যুর (), র্ন্যিং-মা-র্গ্যুদ-'বুম () এবং ব্লা-মা-নোর-বু-র্গ্যা-মত্শো () সম্বন্ধে শিক্ষাদান করেন।
প্রক্সিমিটি সেন্সর
প্রক্সিমিটি সেন্সর হলো এক প্রকার সেন্সর যা কোনো রকম স্পর্শ ছাড়াই নিকটবর্তী বস্তু শনাক্ত করতে পারে। 
প্রক্সিমিটি সেন্সর প্রায়শই তড়িচ্চৌম্বক ক্ষেত্র অথবা তড়িচ্চৌম্বক বিকিরণের বীম নিঃসরণ করে।
এহসান আদিল
এহসান আদিল (), (জন্মঃ ১৫ মার্চ ১৯৯৩) একজন পাকিস্তানী ক্রিকেটার। তিনি ডান হাতি ব্যাটসম্যান এবং ডানহাতি দ্রুতগামী বোলার। এছাড়াও তিনি ফয়সালাবাদ উলভস, হাবিব ব্যাংক লিমিটেড ক্রিকেট দল এবং পাকিস্তান অনূর্ধ্ব-১৯ ক্রিকেট দল এর হয়ে প্রতিনিধিত্ব করে থাকেন। আদিলকে ২০১৩ সালে দক্ষিণ আফ্রিকা সফরের জন্য পাকিস্তানের টেস্ট স্কোয়াড নির্বাচিত করা হয়।
এহসান আদিল ২২ ফেব্রুয়ারি ২০১৩, দক্ষিণ আফ্রিকার বিরুদ্ধে টেস্ট ক্রিকেট ম্যাচ খেলার মাধ্যমে আন্তর্জাতিক ক্রিকেটে আগমন করেন। এছাড়াও তিনি ১৭ মে ২০১৩ তারিখে একদিনের আন্তর্জাতিক ম্যাচে স্কটল্যান্ডের বিরুদ্ধে আত্মপ্রকাশ করেন।
জেমস প্রেসকট জুল
জেমস প্রেসকট জুল একজন ইংরেজ পদার্থবিজ্ঞানী। জুল তাপের ধর্ম পর্যবেক্ষণ করেন এবং যান্ত্রিক কাজের সাথে এর সম্পর্ক আবিষ্কার করেন। শক্তির এসআই একক জুল তার নামেই নামকরণ করা হয়েছে। তাপমাত্রার পরম স্কেল প্রতিষ্ঠার জন্য তিনি লর্ড কেলভিন এর সাথে কাজ করেন।
জুল ১৮১৮ সালে ২৪শে ডিসেম্বর স্যালফোর্ড, ল্যাঙ্কাসায়ারে এক ধনী ও সম্ভ্রান্ত পরিবারে জন্মগ্রহণ করেন। তার বাবার ওয়াইন তৈরীর ব্যবসা ছিল। জুল তার প্রাথমিক জীবনে বিখ্যাত বিজ্ঞানী ডালটনের কাছে পড়াশুনো করেন। যুবক বয়েসে জুল বাবার ওয়াইন তৈরীর কারখানার ব্যাবসাতে যোগ দেন। সেই সময় বিজ্ঞান চর্চা জুলের কাছে নিছকই শখ ছিল। ১৮৪০ সালের দিকে জুলের বিজ্ঞান চর্চার শুরু হয় যখন তিনি তাদের ওয়াইন কারখানাতে বাষ্পীয় ইঞ্জিনের বদলে বৈদ্যুতিক মোটর ব্যবহারের চেষ্টা শুরু করেন। তাঁর প্রথম বৈজ্ঞানিক প্রকাশনা এই বিষয়ের উপরে।
১৮৪১ সালে তিনি জুলের প্রথম সূত্র আবিষ্কার করেন। এই সূত্র অনুযায়ী, কোন পরিবাহীর মধ্যে তড়িৎ প্রবাহের কালে উৎপন্ন তাপের পরিমাপ তড়িৎ প্রবাহের বর্গের সঙ্গে পরিবাহীর রোধের গুন ফলের সমানুপাতিক।
জুল তার বৈদুতিক মোটরের পরীক্ষা করে পরিমাপ করেন যে এক পাউন্ড জলের তাপমাত্রা ১ ডিগ্রি ফারেনহাইট বৃদ্ধি করতে যে পরিমান কাজ করতে হয় তা ৪.১৮৬২ জুল প্রতি কেলরির সমতুল্য। এই পরিমাপকেই তাপের যান্ত্রিক তুল্যাঙ্ক বলা হয়ে থাকে।
শুরুতে জুলের এই তত্ত্ব বিঞানীরা মেনে নেন নি। অন্যদিকে জুল তাপ ও যান্ত্রিক কর্মের মধ্যে সরাসরিক সম্পর্ক স্থাপনের জন্যে বদ্ধপরিকর ছিলেন। তিনি তার নিজের তৈরী যন্ত্রে জলকে একটি সচ্ছিদ্র সিলিন্ডারের মধ্যে বলপূর্বক পাঠিয়ে পরীক্ষা শুরু করেন এবং ফলস্বরূপ তাপের পরিবর্তন পরিমাপ করেন। এই পরীক্ষায় তিনি পরিমাপ করেন তাপের যান্ত্রিক তুল্যাংক ৭৭০ ফুট-পাউন্ড বল প্রতি ব্রিটিশ থার্মাল একক।
তিনি বলেন ১৮৪৩ সালে বলেন, "যখনই কোন যান্ত্রিক কর্ম করা হয় সমতুল্য তাপ উৎপন্ন হয়।।"
জুল ছিলেন ডাল্টনের ছাত্র এবং তিনি ছিলেন পারমাণবিক তত্ত্বে দৃঢ় বিশ্বাসী। জুলের ল্যাবরেটরিতে রাখা ডায়েরি থেকে জানা যায়, তিনি বিশ্বাস করতেন গ্যাসের তাপমাত্রা বৃদ্ধি হয় আবর্তনশীল গতির জন্যে।
জুল একাধিক সম্মানে সম্মানিত হয়েছেন। তার মধ্যে উল্লেখযোগ্য হলঃজুল ১৮৮৯ সালের ১১ই অক্টোবর সত্তর বয়সে মারা যান।
উইলিয়াম জন র‍্যাংকিন
উইলিয়াম জন র‍্যাংকিন একজন স্কটিশ পুরকৌশলী, পদার্থবিজ্ঞানী এবং গণিতবিদ। তিনি রুডলফ ক্লসিয়াস ও উইলিয়াম থমসন এর তাপগতিবিদ্যার বিজ্ঞানের অন্যতম প্রতিষ্ঠাতা। 
র‍্যাংকিন স্টীম ইঞ্জিনের পূর্ণাঙ্গ তত্ত্ব প্রতিষ্ঠা করেন। তিনি ১৮৪০ থেকে শুরু করে বিজ্ঞান এবং প্রকৌশলের বিষয়সমূহের উপর কয়েক শত পেপার এবং নোট লিখেন।
র‍্যাংকিন ১৮৫৫ সালের নভেম্বর থেকে গ্লাসগো বিশ্ববিদ্যালয় এর ১৮৭২ সালের তার মৃত্যু পর্যন্ত পুরকৌশল এবং বলবিদ্যার অধ্যাপক হিসেবে কর্মরত ছিলেন।
রাহাত আলী
রাহাত আলী (পাঞ্জাবি, ; জন্মঃ ১২ সেপ্টেম্বর ১৯৮৮) একজন পাকিস্তানী আন্তর্জাতিক ক্রিকেটার, যিনি বর্তমানে টেস্ট ক্রিকেটে পাকিস্তানের হয়ে প্রতিনিধিত্ব করছেন। তিনি একজন বাহাতি ফাস্ট-মিডিয়াম বোলার এবং ডানহাতি ব্যাটসম্যান হিসেবে ব্যাটিং করে থাকেন। এছাড়াও তিনি ঘরোয়া ক্রিকেটে মুলতান টাইগার্স, খান রিসার্চ ল্যাবরেটরি; এবং সুই নর্দান গ্যাস পাইপলাইন লিমিটেড এর হয়ে প্রতিনিধিত্ব করছেন। রাহাতকে ২০১২ সালে শ্রীলঙ্কার বিরুদ্ধে একদিনের আন্তর্জাতিক (ওডিআই) ম্যাচের জন্য নির্বাচিত করা হয়।
২০১৩ সালের ১ ফেব্রুয়ারী, রাহাত আলী দক্ষিণ আফ্রিকার বিরুদ্ধে টেস্ট ক্রিকেটে আত্মপ্রকাশ করেন।
অফ ব্রেক
অফ ব্রেক একজন ডানহাতি বোলার কর্তৃক ক্রিকেট খেলায় ব্যবহৃত এক ধরনের বল ছোড়া ও ক্রিকেটের পরিভাষা। অফ স্পিন বোলার আক্রমণাত্মক ভঙ্গীমায় ডানহাতি ব্যাটসম্যানের দিকে অফ সাইড থেকে লেগ সাইডের দিকে প্রেরণের জন্য পীচে বল ছোড়ে থাকেন। যিনি অফ ব্রেক বোলিং করেন, তিনি অফ স্পিনার নামে পরিচিত। বোলারকে তার সবগুলো আঙ্গুলের সাহায্যে হাতের তালুতে ক্রিকেট বল রেখে অফ ব্রেক বোলিং করতে হয়। ডানহাতি বোলারের ক্ষেত্রে বল নিক্ষিপ্তের সময় আঙ্গুলগুলো এমনভাবে নড়াচড়া করেন যাতে বল ঘড়ির কাঁটার ন্যায় পীচে প্রদর্শিত হয়।
অফ স্পিন বোলার নিখুঁত নিশানা ও সঠিকভাবে বল নিক্ষেপণকালীন অধিকাংশ সময়ই অফ ব্রেক বোলিং করেন। ডানহাতি ব্যাটসম্যানের ক্ষেত্রে সবচেয়ে সহজ স্পিন বল হিসেবে অফ ব্রেক বোলিংকে চিহ্নিত করা হয়। কেননা, বল ব্যাটসম্যানের শরীরের দিকে অগ্রসর হয়। কোন কারণে বল মোকাবেলায় ব্যর্থ হলে তা পায়ে বাঁধাগ্রস্ত হয়। এরফলে বোলারের পক্ষে বোল্ড কিংবা কট-আউট করতে সক্ষমতা প্রদর্শনে ব্যর্থ হলেও লেগ বিফোর উইকেট প্রাপ্তির ব্যাপক সম্ভাবনা থাকে। তবে, বামহাতি ব্যাটসম্যানের দিক দিয়ে অফ ব্রেক বোলিং বেশ সমস্যা ডেকে আনে। কেননা বল ঘূর্ণনজনিত কারণে তার শরীর থেকে বেশ দূর দিয়ে যায়। এরফলে সঠিকভাবে বল মোকাবেলায় ব্যর্থ হলে ব্যাটের প্রান্ত স্পর্শের মাধ্যমে উইকেট-কিপার কিংবা স্লিপে দাঁড়ানো ফিল্ডারের কাছে ক্যাচে রূপান্তরের সমূহ সম্ভাবনার ক্ষেত্র সৃষ্টি করে। বামহাতি অর্থোডক্স স্পিন বোলার অফ ব্রেক বোলিং ভঙ্গীমায় বিপরীত দিক দিয়ে বলকে স্পিন করান। কিন্তু বামহাতি অর্থোডক্স স্পিনারের এ ধরনের বোলিং স্বীকৃত নয়।
নাসির জামশেদ
নাসির জামশেদ (; জন্মঃ ৬ ডিসেম্বর ১৯৮৯) হলেন একজন পাকিস্তানী আন্তর্জাতিক ক্রিকেটার; যিনি পাকিস্তান ক্রিকেট দল হয়ে একদিনের আন্তর্জাতিক (ওডিআই) এবং টুয়েন্টি২০ আন্তর্জাতিক (টি২০ আই)-এ প্রতিনিধিত্ব করে থাকেন। জামশেদ একজন বা-বাতি আক্রমণাত্মক উদ্বোধনী ব্যাটসম্যান হিসেবে পরিচিত।
ব্স্তান-'দ্জিন-স্রিদ-ঝি-র্নাম-র্গ্যাল
ব্স্তান-'দ্জিন-স্রিদ-ঝি-র্নাম-র্গ্যাল () (১৭৫৯-১৭৯০) ভূটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের চতুর্থ পে-গ্লিং-র্গ্যাল-স্রাস () উপাধিধারী লামা ছিলেন।
ব্স্তান-'দ্জিন-স্রিদ-ঝি-র্নাম-র্গ্যাল ১৭৫৯ খ্রিষ্টাব্দে মধ্য ভূটানের ওয়াং নামক স্থানে জন্মগ্রহণ করেন। তিনি বুমথাং অঞ্চলে স্প্রা-ম্খার () নামক স্থানে তন্ত্র ও সূত্র সম্বন্ধে এবং পুনাখা অঞ্চলে বৌদ্ধ আচার সম্বন্ধে শিক্ষালাভ করেন।
ও-র্গ্যান-দ্গে-লেগ্স-র্নাম-র্গ্যাল
ও-র্গ্যান-দ্গে-লেগ্স-র্নাম-র্গ্যাল () (১৭৯১-১৮৪০) ভূটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের পঞ্চম পে-গ্লিং-র্গ্যাল-স্রাস () উপাধিধারী লামা ছিলেন।
ও-র্গ্যান-দ্গে-লেগ্স-র্নাম-র্গ্যাল ১৭৯১ খ্রিষ্টাব্দে ভূটানের বুমথাং অঞ্চলে স্প্রা-ম্খার () নামক স্থানে জন্মগ্রহণ করেন। কুন-ব্জাং-ব্স্তান-পা'ই-র্গ্যাল-ম্ত্শান () নামক ষষ্ঠ পে-গ্লিং-গ্সুং-স্প্রুল () উপাধিধারী অবতারী লামা তাঁকে ব্স্তান-'দ্জিন-স্রিদ-ঝি-র্নাম-র্গ্যাল () নামক চতুর্থ পে-গ্লিং-র্গ্যাল-স্রাস () উপাধিধারী লামার পুনর্জন্ম রূপে চিহ্নিত করেন।
মোহাম্মাদ সালমান
মোহাম্মাদ সালমান (জন্মঃ ৭ আগষ্ট ১৯৮১, করাচী) হলেন একজন পাকিস্তানী আন্তর্জাতিক ক্রিকেটার। তিনি একজন ডানহাতি ব্যাটসম্যান এবং উইকেটরক্ষক হিসেবে প্রতিনিধিত্ব করে থাকেন। তিনি কামরান আকমল এর পরিবর্তে দলে জায়গা পান।
সালমানের আন্তর্জাতিক অঙ্গনের তিন ফরমেটেই অভিষেক ঘটে ওয়েস্ট ইন্ডিজের বিরুদ্ধে। তার প্রথম আন্তর্জাতিক স্ট্যাম্পিং উইকেট ছিল মারলন স্যামুয়েলস; যার বোলার ছিলেন সাঈদ আজমল।
ও-র্গ্যান-ব্স্তান-পা'ই-ন্যি-মা
ও-র্গ্যান-ব্স্তান-পা'ই-ন্যি-মা () (১৮৩৮-১৮৭৪) ভূটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের ষষ্ঠ পে-গ্লিং-র্গ্যাল-স্রাস () উপাধিধারী লামা ছিলেন।
ও-র্গ্যান-ব্স্তান-পা'ই-ন্যি-মা ১৮৩৩ খ্রিষ্টাব্দে ভূটানে গ্ন্যোস পরিবারগোষ্ঠীতে জন্মগ্রহণ করেন। তাঁর পিতার নাম ছিল ব্স্তান-পা'ই-র্গ্যাল-ম্ত্শান ()। ও-র্গ্যান-ব্স্তান-পা'ই-ন্যি-মা তিব্বতের খাম্স অঞ্চলের ল্হা-লুং () যাত্রা করে কুন-ব্জাং-ঙ্গাগ-দ্বাং-ছোস-ক্যি-ব্লো-গ্রোস () নামক ষষ্ঠ পে-গ্লিং-গ্সুং-স্প্রুল () উপাধিধারী অবতারী লামার নিকট শিক্ষালাভ করেন। ভূটান ফিরে এলে তিনি রিন-ছেন-বুম-পা () নামক স্থানে একান্ত সাধনায় লিপ্ত হন। এরপর তিনি পে-গ্লিং-গিং-গ্সুম (), পে-গ্লিং-গ্তের-'ছাম (), দ্মাং-'ছাম () প্রভৃতি নাচের প্রচলন করেন।
ও-র্গ্যান-ব্স্তান-পা'ই-ন্যিন-ব্যেদ
ও-র্গ্যান-ব্স্তান-পা'ই-ন্যিন-ব্যেদ () (১৮৭৫-১৯০৫) ভূটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের সপ্তম পে-গ্লিং-র্গ্যাল-স্রাস () উপাধিধারী লামা ছিলেন।
ও-র্গ্যান-ব্স্তান-পা'ই-ন্যিন-ব্যেদ ১৮৭৫ খ্রিষ্টাব্দে ভূটানের মোং-স্গার () অঞ্চলে দ্গ্রা-মেদ-র্ত্সে () নামক স্থানে জন্মগ্রহণ করেন। তাঁর পিতার নাম ছিল দ্কোন-ম্ছোগ-দ্বাং-'দুস () এবং মাতার নাম ছিল সেং-গে-স্গ্রোল-মা ()। শাক্য র্গ্যাল-ম্ত্শান নামক এক বৌদ্ধ ভিক্ষু তাঁর উল্লেখযোগ্য শিক্ষক ছিলেন। তিনি কুন-ব্জাং-ছোস-গ্লিং (), স্গার-দ্গোন-ল্হা-খাং () , গ্জি-গ্জি-ল্হা-খাং () এবং স্পাং-খা-ব্সাম-গ্তান-ছোস-গ্লিং () নামক চারটি সাধনকেন্দ্র স্থাপন করেন। ১৮৯৭ খ্রিষ্টাব্দে এক ভূমিকম্পের ফলে স্গাং-স্তেং-গ্সাং-স্ঙ্গাগ্স-ছোস-গ্লিং () বৌদ্ধবিহার ক্ষতিগ্রস্ত হলে তিনি বিহারের সংস্কার সাধন করেন। ১৯০৫ খ্রিষ্টাব্দে নোর-বু-স্গাং () বিহারে তাঁর মৃত্যু হয়।
২০১৪-১৫ শ্রীলঙ্কা ক্রিকেট দলের নিউজিল্যান্ড সফর
শ্রীলঙ্কা ক্রিকেট দল পূর্ব-নির্ধারিত সময়সূচী মোতাবেক ২৬ ডিসেম্বর, ২০১৪ তারিখ থেকে ২৯ জানুয়ারি, ২০১৫ তারিখ পর্যন্ত নিউজিল্যান্ড সফর করে। সফরে দলটি নিউজিল্যান্ড ক্রিকেট দলের বিপক্ষে ২টি টেস্ট ও ৭টি একদিনের আন্তর্জাতিকে প্রতিদ্বন্দ্বিতায় অবতীর্ণ হয়। নিউজিল্যান্ড টেস্টে ২-০ এবং ওডিআইয়ে ৪-২ ব্যবধানে সিরিজ জয় করে।
সফরের পরপরই দলটি ঐ অঞ্চলে ২০১৫ সালের ক্রিকেট বিশ্বকাপে অংশগ্রহণের জন্য অবস্থান করবে।
২০১১ সালে ক্রাইস্টচার্চে প্রচণ্ড ভূমিকম্পের পর হ্যাগলে ওভালে প্রথমবারের মতো বৃহৎ ক্রীড়ানুষ্ঠানের আয়োজন করা হয়।
ও-র্গ্যান-'ফ্রিন-লাস-র্দো-র্জে
ও-র্গ্যান-'ফ্রিন-লাস-র্দো-র্জে () (১৯০৬-১৯৪৯) ভূটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের অষ্টম পে-গ্লিং-র্গ্যাল-স্রাস () উপাধিধারী লামা ছিলেন।
ও-র্গ্যান-'ফ্রিন-লাস-র্দো-র্জে ১৯০৬ খ্রিষ্টাব্দে ভূটানে জন্মগ্রহণ করেন। তাঁর পিতা কুন-ব্জাং-'ফ্রিন-লাস () থিম্ফু শহরের র্দ্জোং-দ্পোন () পদাধিকারী ছিলেন। তাঁর মাতা সাংস-র্গ্যাস-স্গ্রোল-মা () ও-র্গ্যান-ব্স্তান-পা'ই-ন্যিন-ব্যেদ () নামক সপ্তম পে-গ্লিং-র্গ্যাল-স্রাস () উপাধিধারী লামার কনিষ্ঠা ভগিনী ছিলেন। ব্স্তান-'দ্জিন-ছোস-ক্যি-র্গ্যাল-ম্ত্শান () নামক নবম পে-গ্লিং-গ্সুং-স্প্রুল () উপাধিধারী অবতারী লামা তাঁর উল্লেখযোগ্য শিক্ষক ছিলেন। পিতার মৃত্যুর পরে তিনি থিম্ফু শহরের র্দ্জোং-দ্পোন () পদে নিযুক্ত হন। তিনি এই শহরে গুরু মন্দির স্থাপন করেন।
হিফরশি
হিফরশি (ইংরেজিতে: HeForShe) জাতিসংঘের ইউএন ওমেন কর্তৃক গৃহীত একটি উদ্যোগ। এই উদ্যোগের লক্ষ্য বিশ্বজুড়ে লিঙ্গ সমতা প্রতিষ্ঠা করা। নারীর প্রতি সব ধরণের সহিংসতা ও বৈষম্য প্রতিরোধে পুরুষদের সম্পৃক্ততা বৃদ্ধির মাধ্যমে লিঙ্গ সমতা প্রতিষ্ঠাই হিফরশি উদ্যোগের উদ্দেশ্য। জাতিসংঘ বিশ্বাস করে যে, ‘লিঙ্গ অসমতার প্রভাব সব ধরণের মানুষের উপরে সামাজিক, আর্থিক এবং রাজনৈতিকভাবে পড়ে। এটি কাটিয়ে উঠতে পুরুষদের প্রচেষ্টা প্রয়োজন।’
নিউ ইয়র্কের জাতিসংঘ সদর দপ্তরে ২০১৪ সালের ২০ সেপ্টেম্বর একটি অনুষ্ঠানের মাধ্যমে হিফরশি আনুষ্ঠানিকভাবে শুরু করা হয়। এই অনুষ্ঠানে ইউএন ওমেন শুভেচ্ছা দূত এবং ব্রিটিশ অভিনেত্রী এমা ওয়াটসন বক্তৃতা রাখেন। বক্তৃতায় ওয়াটসন পুরুষ সমাজকে লিঙ্গ সমতা প্রতিষ্ঠায় এগিয়ে আসার আহ্বান জানান। অনুষ্ঠানে ইউএন ওমেন তাদের এই প্রচারণায় ১০০০০০ পুরুষকে সম্পৃক্ত করার লক্ষ্যমাত্রা স্থির করে। এর তিনদিনের মধ্যেই ইউএ ওমেন লক্ষ্যটি অর্জন করে। মার্কিন প্রেসিডেন্ট বারাক ওবামা, অভিনেতা ম্যাট ডেমন, জাতিসংঘ মহাসচিব বান কি মুনসহ আরো কয়েকজন বিখ্যাত ব্যক্তি তাদের এই প্রচারণায় অংশগ্রহণ করেন।
হিফরশি ওয়েবসাইটে একটি ম্যাপ ব্যবহার করা হয় যাতে বিশ্বব্যাপী যত পুরুষ হিফরশি প্রতিজ্ঞা গ্রহণ করবে, তাদের সংখ্যা এবং যে অবস্থান থেকে প্রতিজ্ঞাটি করা হয় তা প্রদর্শন করা হয়। ২০১৫ সালের জুলাই নাগাদ ইউএন ওমেন এই প্রচারণায় প্রায় ১ বিলিয়ন পুরুষকে প্রতিজ্ঞা গ্রহণে সম্পৃক্ত করার জন্য কাজ করছে।
এছাড়া জাতিসংঘের বিভিন্ন সংস্থার পক্ষ হতে লিঙ্গ সমতা ও নারী অধিকার প্রতিষ্ঠার লক্ষ্যে হিফরশি সুশীল সমাজ, বিশ্ববিদ্যালয় ও শিক্ষা প্রতিষ্ঠান, অনলাইনসহ বিভিন্ন উপায়ে কাজ করবে।
পে-গ্লিং-র্গ্যাল-স্রাস
পে-গ্লিং-র্গ্যাল-স্রাস () বা স্গাং-স্তেং-স্প্রুল-স্কু-রিন-পো-ছে () ভূটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের একটি অন্যতম প্রধান অবতারী লামার উপাধি বিশেষ।